Ўз замонасининг буюк олими-3 - Fitrat.uz\nБош саҳифа / Мақолалар / Ўз замонасининг буюк олими-3\nЎз замонасининг буюк олими-3\nMart 6, 2018\t1 та фикр 164 Кўришлар\nЗоҳид ҳалифа Умар ибн Абдулазиз вафот этгач, ҳалифалик Язид ибн Абдулмаликга ўтди. У Ироқ диёрига Умар ибн Ҳубайра ал Фазорийни волий қилиб тайинлади. Унинг ҳукмронлик қиладиган ҳудудига Ҳуросонни ҳам қўшиб, кенгайтирди. Язид одамлар билан ўзидан олдинги буюк ҳалифа Умар ибн Абдулазизнинг гўзал муомаласи каби яхши муомалада бўлмади. У Ироқдаги волийси Умар ибн Ҳубайрага кетма-кет мактуб жўнатар ва ундаги буйруқларни гарчи адолатсизлик қилиб бўлса ҳам, бажаришни талаб қилар эди.Умар ибн Ҳубайра Ҳасан Басрий ва Шаъбий номи билан маъруф бўлган, Омир ибн Шуроҳибил каби ўз замонасининг буюк олимларини чақириб, уларга:\n– Аллоҳ мўминларнинг амири Язид ибн Абдулмаликни бандалари устига ҳалифа қилди ва унга итоат қилишни фарз қилди. У мени кўриб турганингиздек Ироқ диёрига волий қилди. Сўнгра “Форс”ни ҳам қўшиб қўйди. Гоҳида у менга шундай мактублар юборадики, ундаги фармонни бажарган вақтимда, унинг адолатига шубҳаланиб қоламан. Айтинглар-чи, унинг буйруқларини бажаришим ва унга итоат қилишим учун менга шариатдан фатво топиб бера оласизларми? – деди.\nШаъбий унга ҳалифага итоат қилиш ва унинг раъйига қараб иш тутиш лозимлигини айтди. Хасан Басрий эса бирор нарса демай сукут сақлар эди.\nУмар ибн Ҳубайра унга қараб:\n– Эй Абу Саид! Сиз нима дейсиз? – деб сўради.\n– “Эй ибн Ҳубайра! Язиднинг ишида Аллоҳдан қўрқ! Аллоҳнинг амрини бажаришда Язиддан қўрқма! Билиб қўй Аллоҳ сени Язиддан ҳимоя қила олади. Лекин Язид сени Аллоҳдан ҳимоя қила олмайди.\n– Эй ибн Ҳубайра! Яқинда сенинг олдингга Аллоҳ буюрган нарсада унга итоатсизлик қилмайдиган, қўпол ва қаттиққўл бир фаришта келади. Ўтирган мана бу тахтингдан сени айиради. Сени бу кенг қасрингдан тор қабрга кўчириб ўтказади. У ерда сен на Язидни кўрасан, на Язиднинг Раббисига хилоф қилган амалингни кўрасан.\n– Эй ибн Ҳубайра! Агар сен Аллоҳ билан бирга бўлсанг ва Аллоҳга итоат қилсанг, У сени дунё ва охиратда Язиднинг жабру-жафосидан сақлайди. Агар Аллоҳга осий бўладиган ишда Язид билан бирга бўлсанг, Аллоҳ сени Язидга ташлаб қўяди. Билиб қўй, эй ибн Ҳубайра! Ким бўлишидан қатъий назар, Холиққа (Яратувчига) гуноҳ бўладиган ишда махлуққа (яратилганга) итоат йўқ, – деди.\nҲасан Басрийнинг таъсирли сўзларидан йиғлаган Умар ибн Ҳубайранинг соқоллари ҳўл бўлиб кетди. Кейин Шаъбийдан бурилиб, Ҳасан Басрийга қараб, унга ҳурмат бажо келтирди.\nУнинг ҳузуридан чиқиб масжид томон йўл олдилар. Одамлар уларнинг олдида тўпланиб Ироқ ва Ҳуросон амири билан бўлиб ўтган суҳбат ҳақида сўрай бошладилар. Шаъбий уларга қараб:\n– Эй инсонлар! Кимки, Аллоҳ таолони ҳар қандай мақомда унинг халқидан устун кўра билса, бас шундай қилсин…\nАллоҳга қасамки, Ҳасан Басрий Умар ибн Ҳубайрага мен билмаган гапларни айтди. Мен Умар ибн Ҳубайранинг “риояси” учун гапирдим. Ҳасан Басрий эса Аллоҳнинг розилигини истаб гапирди. Аллоҳ мени ундан узоқлаштириб, Ҳасан Басрийга яқинлаштирди.\nҲасан Басрий қарийб саксон йил умр кўрди. Шу давр ичида дунёни илму-ҳикмат ва фиқҳга тўлдирди. Унинг мавъизалари, ҳали ҳануз қалбларни ларзага солади. Ҳали ҳануз кўзлардан ёш тўкади. Ҳали ҳануз адашиб, улоқиб юрганларга тўғри йўлни кўрсатади. Ҳали ҳануз дунёга алданиб юрган ғофилларга унинг ҳақиқатини очиб беради.\nДунё ва унинг ҳоли ҳақида сўраган одамга айтган сўзи:\n– Мендан дунё ҳақида сўрайсан… Дунё ва охират бамисоли мағриб билан машриққа ўхшайди. Уларнинг бирига яқинлашган саринг иккинчисидан узоқлашиб бораверасан.\n– Мендан дунё ҳаётини тасвирлаб беришимни сўрайсан… Аввали қийинчилигу машаққат, охири йўқлик бўлган, ҳалолига ҳисоб, ҳаромига иқоб бўлган, унга ҳожатсиз бўлган киши ёмонотлиқ қилинади, унга талабгор бўлган киши қайғу ҳасратда қоладиган дунё ҳаётини нимасини тасвирлаб берай!\nЯна ўзининг ҳоли ва инсонларнинг аҳволи ҳақида сўраган кишига айтган сўзи:\n– Ҳолимизга вой бўлсин! Биз ўзи нималар қилиб қўйдик?! Динимизни оздириб, дунёмизни семиртириб юбордик-ку. Биров бировнинг молини ейди. Таоми бировга тажовуз қилиш ортидан келган бўлади. Унга бирор киши хизмат қилса, ҳаққини бермайди. Ширинликни еб бўлганидан кейин “Нордонини олиб келинглар”, дейди, иссиғини еб бўлгач, “Совуғини келтиринглар”, дейди, намидаи кейин “Қуруғидан бўлсин”, дейди. Тўйганидан унинг оғзидан бадбўй ҳидлар чиқиб кетади. Кейин (хизматкорига): “Эй бола, энди бу еганларимизни ҳазм қиладиган бирор нарса олиб кел”, дейди. Эй нодон, Аллоҳга қасамки, сенинг ошқозонингдаги нарса ҳазм бўлмайди. Ундан кўра, муҳтож қўшнингни, оч-яланғоч етимларни ёки сенга қараб турган мискин-бечораларни едириб-ичирсанг бўлмайдими?! Аллоҳнинг буйруғини унутдингми? Боз устига, сен кабилар ҳар ерда топилади.\nҲасан Басрий раҳимаҳуллоҳ: “Инсонлар неъмат берилган пайтда бир хилдир. Бало келганда эса, кимнинг қандайлиги ошкор бўлади”, – дер эдилар.\nҲижрий бир юз ўнинчи йил, Ражаб ойининг биринчи жума кечаси, Ҳасан Басрий раҳимаҳуллоҳ Аллоҳнинг чақириғига “Лаббай!” деди.\nТонг отгач, Ҳасан Басрий раҳимаҳуллоҳнинг ўлими ҳақидаги хабар тарқалди. Бу машъум хабардан Басра халқи ларзага келди. Ювиб, кафанланиб, жума намозидан кейин, ҳаётини аксарини унинг саҳнида илм ўргатиб, Аллоҳнинг динига даъват қилиб ўтказган масжидда жаноза намози ўқилди.\nЎша куни Басра жоме масжидида аср намози ўқилмади…\nЧунки масжидда намоз ўқийдиган бирорта одам қолмаган эди.\nБасра жоме масжиди қурилгандан бери бирор марта масжидида намоз қолдирилганини одамлар кўрмаган эдилар.\nФақат шу кун, Ҳасан Басрий рахимаҳуллоҳ Аллоҳнинг ҳузурига сафар қилган кунларигина бундан мустасно бўлди…\nТошкент тумани “Холмуҳаммад ота” жоме масжидиимом-хатиби\nАввалги Ҳам шараф, ҳам масъулият\nКейинги НАФС ТАРБИЯСИ\nMart 7, 2018 - 9:09 am\nShunday olimlar hayotiga oid ko’plab maqolalar berib boringlar. Sizlarga yaratgandan sog’liq salomatlik so’rab faoliyatlaringizga rivojlar tilab qolaman. Salom bilan Shohruxbek


Жиноятнинг янги тури пайдо бўлди: «корона-фирибгарлик» - xabar.uz\n02.06.2020 19:46 0 3668\n«Никкэй» газетаси хабар беришича, Япония полицияси янги турдаги жиноят — «корона-фирибгарлик» кўламини тахминан 40,28 миллион иен (чамаси 400 минг доллар) ҳажмда баҳолади.\nЯпониянинг 47 та префектурасидан 17 тасида ҳуқуқни муҳофаза қилиш органлари у ёки бу даражада коронавирус билан боғлиқ жиноятнинг янги тури пайдо бўлганини таъкидлашмоқа. Март ойининг бошидан май ойининг охиригача 45 та ана шундай жиноят содир этилган.\nКўпинча фирибгарлар «корона», «ниқоб» ва ҳоказо сўзларидан фойдаланишган. Ҳукумат барча аҳолига тўлашга кўрсатма берган 100 минг иен (чамаси 930 доллар) миқдоридаги ёрдам пулини алдов йўли билан қўлга киритишга уринишлар кўпаймоқда. Масалан, фирибгарлар пул олиш учун аризани расмийлаштиришга ёрдамлашамиз деб кексаларнинг банк карталарини олиб қўйишяпти.\nфирибгарлик жиноят Япония полиция коронавирус\nТехнология бугун, 13:17


Швейцария ҳукумати Блаттерни АҚШга экстрадиция қилмаслигини билдирди\n15:31 / 18.06.2015\nШвейцария ҳукумати ҳар қандай шароитда ҳам ФИФА президенти Йозеф Блаттерни АҚШ ёки бошқа давлатларга экстрадиция қилиб юбормаслигини билдирди. Бу ҳақда мамлакат прокурори Михаэль Лаубер CNN телеканалига берган интервьюси чоғида маълум қилди, деб ёзмоқда ТАСС.\n«Блаттер Швейцария фуқароси саналади. Швейцария ҳам худди АҚШ сингари ўз фуқароларини экстрадиция қилмайди. У ҳозирча Швейцарияда экан у ҳеч қаерга жўнатиб юборилмайди», дейди прокурор.\nОлдинроқ, Лаубер Бернда ташкил этилган матбуот анжуманида ЖЧ-2010, 2018, 2022 йилги жаҳон чемпионати мезбонлиги учун берилган овозларни сотиб олиш бўйича олиб борилаётган терговда Блаттер сўроқ қилиниши мумкинлигини таъкидлаганди.


Президент Шавкат Мирзиёев 6 август куни жорий йилда олий таълим муассасаларига қабулни ташкил қилиш ва 2020/2021 ўқув йилига тайёргарлик кўриш масалалари юзасидан йиғилиш ўтказди.\nСўнгги йилларда олий таълим тизимидаги ўзгаришлар натижасида ёшлар ва уларнинг ота-оналарида ўқишга ишонч ортди. Ҳужжат топшириш тўлиқ масофавий шаклда амалга оширилгани аҳолига катта қулайлик яратмоқда.\nЖорий йилда мамлакатимиздаги олий таълим муассасаларига (ОТМ) бакалавриат босқичига 162 364, магистратурага 10 425 ўрин ажратилган.\nБугунги кунда ўқишга қабул қилиш тестлари қачон, қаерда ва қандай тартибда ўтказилиши ҳамда 2020/2021 ўқув йилида таълим жараёни қандай ташкил этилиши барчани ўйлантирмоқда. Бунга сабаб, табиийки, турмуш тарзимизни ўзгартириб юборган коронавирус пандемияси.\nШу боис Президент Шавкат Мирзиёев бугун тақдимот чоғида ушбу омилни ҳисобга олган ҳолда кун тартибидаги масалалар юзасидан қатор вазифаларни белгилаб берди.\nЁпиқ бинолар эпидемиологик талабга жавоб бермаслигини, ижтимоий масофага риоя қилинган тақдирда имтиҳонлар вақти анчага чўзилиб кетишини инобатга олиб, тест синовларини Тошкент ва Нукус шаҳарлари, вилоятлар марказларидаги стадионларда ташкил этишга топшириқ берилди. Бунда имтиҳонлар кунига 2 марта (ҳаво салқин пайтда) ўтказилса, барчасини тахминан 12-14 кунда якунлаш мумкин.\nДавлатимиз раҳбари имтиҳонларнинг санасини Соғлиқни сақлаш вазирлиги ва Санитария-эпидемиология хизматининг эпидемиологик вазият борасидаги хулосасидан келиб чиққан ҳолда белгилаш, аҳоли саломатлигига хавфсизлигини таъминлаш лозимлигини таъкидлади.\nТест синовларини шаффоф ҳолда ўтказиш учун, ёшларни ортиқча сарсон қилмаслик мақсадида Таълим муассасаларига ўқишга қабул қилиш бўйича Давлат комиссияси, ҳокимликлар, Ички ишлар вазирлиги, Миллий гвардия, Жисмоний тарбия ва спорт вазирлиги, Давлат хавфсизлиги хизмати томонидан зарур чоралар кўрилади.\nТаълим жараёнини сифатли ўқув ресурслари билан бойитиш учун салоҳиятли профессор-ўқитувчиларни жалб этиш муҳимлиги қайд этилди.\nОлий ва ўрта махсус таълим вазирлиги 25 августгача барча 7 минг 200 дан зиёд фан бўйича назарий ва амалий машғулотларнинг рақамли услубий таъминотини ва масофавий таълимга мослаштирилган ўқув дастурларини яратиши белгиланди.\nКамида 35 та давлат ОТМларида биринчи курс талабалари учун ўқиш кредит-модуль тизими асосида ташкил этилади.\n– Тараққий этган давлатлар тажрибаси таълим даргоҳларини замон талабларига мослаштирмасдан илмий ва технологик ютуқларга эришиш қийин бўлишини кўрсатмоқда, – деди Президент Шавкат Мирзиёев.\nШу сабабдан жорий йилда нуфузли хорижий университетлар билан ҳамкорликда Ўзбекистоннинг камида 5 та олий таълим муассасаси трансформация қилинади. Бунда асосан тузилма ва ўқитиш технологиялари такомиллаштирилади, натижада улар замонавий таълим берадиган ва инновацияларни жорий қиладиган илмий даргоҳга айлантирилади.\nЙиғилиш якунида давлатимиз раҳбари ректорлар билан мулоқотда бўлиб, улар айтган муаммоларни ҳал этиш ва таклифларини амалга ошириш бўйича мутасаддиларга кўрсатмалар берди.\nСув тежовчи технологияларни жорий этиш бўйича қўшимча вазифалар белгиланди\nШавкат Мирзиёев Ёсихидэ Сугани табриклади\nМБ валюта курслари 15/09/2020


Палов индекси: Энг қиммат палов Тошкентда, арзони Наманганда\n29 ноябр 2021, Тошкент вақти: 03:50\nЎзбекистон Давлат статистика қўмитаси июнь ойи учун палов индексини эълон қилди. Палов индексида мамлакатнинг барча ҳудудларидаги “Ош марказлари”да тайёрланадиган паловнинг ўртача нархлари ҳисоб-китоб қилинган.\nИюнь ойида энг арзон палов Наманганда бўлган. Бу ерда бир порция ош 14,7 минг сўмдан, бир кило ош 102 минг сўмдан сотилган. Наманганда палов нархи май ойига нисбатан 2 фоизга қимматлаган.\nЭнг қиммат палов Тошкент шаҳрида тайёрланиб, унинг бир порцияси 23 минг сўмдан, килоси 161 минг сўмдан сотилган. Тошкент шаҳрида палов нархи май ойига нисбатан июнда 13 фоизга қимматлаган.\nСтатистика қўмитаси 2020 йил 10 январда “Палов индекси” маълумотларини шакллантирилиш жорий этилаётгани тўғрисида хабар қилган эди.\nҲар бир мамлакатнинг ўзига хос “хусусиятлари”ни инобатга олиб, Европанинг аксарият мамлакатларида “Big-Mak индекси”, Россия Федерациясида “Оливье индекси” маълумотлари шакллантирилади.


02 июл 2020, Тошкент вақти: 10:33\n"Маданият ва маърифат" телеканалидаги "Олтин силсила" кўрсатуви ҳам 3 ҳафтадан бери эфирга берилмаяпти\nИжтимоий тармоқлардаги ўзбекистонлик юзерлар орасида Ўзбекистон телеканалларидаги қатор диний кўрсатувларнинг тўхтатилгани баҳс-мунозарага сабаб бўлмоқда.\nБу мунозарага муносабат билдирган МТРК масъуллари, Озодлик билан 12 июль кунги суҳбатда "диний кўрсатувларнинг даврий бўлгани учун тўхтатилганини" билдирди.\nДиний мазмундаги кўрсатувлар энг кўп намойиш қилиб келинган “Маданият ва маърифат” телеканалидаги камида олтита диний кўрсатув 25 июндан буён эфирга чиқарилмаяпти.\nЖумладан, жорий йил март ойидан буён ҳар чоршанба куни эфирга узатилиб келинган “Қуръони каримни ўрганамиз” кўрсатуви сўнгги уч ҳафтада намойиш қилинмади. Ушбу кўрсатувнинг Youtubeга жойланган сонларининг кўпчилиги ҳам ўчириб ташланди.\nДиний кўрсатувлар тўхтатилгани ижтимоий тармоқлардаги муайян гуруҳлар эътирозига сабаб бўлгани кузатилмоқда.\nЖумладан, Facebook фойдaланувчиларидан бири 9 июль куни кетма- кет учинчи ҳафта "Маданият ва маърифат" телеканали эфирида диний- маърифий кўрсатувлар йўқолганига" ҳеч қандай изоҳ берилмаганини танқид қилди.\nОзодлик боғланган “Маданият ва маърифат” телеканали масъулларидан бирига кўра, диний мазмундаги кўрсатувларни намойиш қилмаслик, умуман диндорларни кўрсатувларга таклиф қилмаслик борасида юқоридан кўрсатма берилган.\n“Диний кўрсатувлар тўхтатилган, соқолли одамлар чиқарилмаяпти. Имом домлалар бирорта кўрсатувга таклиф этилмайдиган бўлди”, деди исми очиқланмаслигини сўраган телеканал масъули.\nОзодлик мазкур телеканалнинг Facebookдаги расмий саҳифасида диний кўрсатувлар ёпилгани билан боғлиқ қолдирган саволларига қуйидаги жавобни олди:\n“МТРК тизимида тайёрланиб, эфирга узатиб келинган, диний-маърифий мазмундаги кўрсатувларни янада такомиллаштириш, тайёрлаш учун сарфланадиган ресурсларни бирлаштириш орқали ривожлантириш, ғоявий-мазмуний савиясини янада ошириш, бу кўрсатувларда иштирок этадиган соҳа мутахассисларининг чиқишлари такрорини олдини олиш мақсадида, "Ўзбекистон" телеканалининг "Ҳидоят сари" ва "Зиё" кўрсатувларига барча имкониятлар сафарбар этилишига келишилди”, дейилади телеканалнинг Facebookдаги саҳифаси орқали жўнатилган маълумотда.\nОзодликнинг “Эндиликда МТРКда фақат “Ҳидоят сари” билан “Зиё” кўрсатувлари қоладими”, деган саволига “Маданият ва маърифат” телеканали масъули тасдиқ жавоби берди.\nМТРКнинг Озодлик боғланган масъули "Маданият ва маърифат" телеканалидаги диний кўрсатувлар тўхтатилганига бошқача изоҳ берди.\n"Бу кўрсатувлар бошидан даврий кўрсатув шаклида бўлган. Уларга белгиланган муддат тугагани учун ҳозир кўрсатувлар тўхтади. Бу кўрсатувлар эфирга берилмасидан аввал даврий кўринишда бўлишига қарор қилинган. Режага кўра, кўрсатувлар барчаси даврий бўлган. Ҳеч нарса ўзгармади. Олдиндан диний кўрсатувлар "Ўзбекистон" телеканали орқали бериб келинган. Ҳозир ҳам шунақа, шу телеканал орқали диний кўрсатувлар намойиш қилинаяпти", деди исми очиқланишини истамаган МТРК масъули.\nЎзбекистон телеканалида ишлайдиган журналистлардан бири иддаосига кўра, диний мазмундаги кўрсатувларни тўхтатиш ҳақида шахсан Ўзбекистон президентининг Давлат маслаҳатчиси Хайриддин Султонов томонидан кўрсатма берилган.\n“Яқинда бир гуруҳ журналист Хитойда бўлиб қайтди. “Ахборот” командасидан еттита репортаж юборган экан, шундан бештасини беришмапти. Сабаби соқоллилар бор экан интервью берганлар орасида. Ҳозир соқолга қаттиқ цензура бор ТВда, айниқса, "Ўзбекистон 24" ва “Ахборот”да”, деб иддао қилди телеканал журналисти.\nКейинги бир йил давомида аксар телеканаллар, жумладан, “Маданият ва маърифат” телеканалида диний мазмундаги кўрсатувлар сонининг кўпайгани кузатилган эди.\nХусусан¸ Ўзбекистон Мусулмонлар идораси билан ҳамкорликда тайёрланган “Сўраган эдингиз” кўрсатуви ёки Ҳадисларга шарҳ бериладиган “Олтин силсила” кўрсатувлари мунтазам намойиш қилиб келинди.\nЯқинда Тошкент шаҳар бош имом-хатиблигига тайинланган шайх Абдулазиз Мансурнинг “Битиклар мутолааси” кўрсатуви ҳам “Маданият ва маърифат” телеканалида мунтазам эфирга бериб келинган. Шайх Абдулазиз Мансур Озодлик билан суҳбатда кўрсатувининг намойиши тўхтатилганини шундай изоҳлади:\n- “Битиклар мутолааси” деган дастурда араб хатларини ёзишни ўргатишни бошлагандим. Шунинг бир туркумини тугатдим. Ўзим тўхтадим. Энди иккинчисини тайёрлаб, яна бошлайман. Ўзи бу уч қисм, бир қисми тугади. Энди иккинчи қисмини тайёрлаяпман. Кейин учинчи қисми бўлади... Кўрсатувни ўзим тўхтатдим. Ҳозир ишимиз кўпайиб кетди. Шунинг учун тўхтаб қолди,- деди 12 июль куни шайх Абулазиз Мансур.\nШайх Абдулазиз Мансур билан суҳбатни қуйида тўлиқ тинглашингиз мумкин:\nТелеканалдаги кўрсатувимни ўзим тўхтатдим\nБош вазир танқидидан сўнг телеканалларда жонли эфир тўхтатилди\nПрезидент матбуот котиби ва МТРК раиси бир кунда ишдан олинди


Корхона қайта ташкил этилганда ходимнинг ЯММТдаги стажи қандай ҳисобга олинади? | NORMA.UZ\nКорхона қайта ташкил этилганда ходимнинг ЯММТдаги стажи қандай ҳисобга олинади?\nКорхоналар қайта ташкил этилиши ёки номи ўзгартирилиши мумкин. Ходимларнинг ЯММТда стажини аниқлашда бунинг салбий таъсири бўлмайдими? Ахир бугунги кунда ушбу тизимда компания реквизитларидаги ўзгартиришлар акс эттирилмаяпти.\nBuxgalter.uz «Норма» компаниясининг кадрлар масалалари бўйича эксперти Валерия ЛЯНДРЕС ҳамда «ЯММТ» ИДАК Дирекцияси бошқарув бўлимининг бошлиғи Зарнигор АБДУРАХМОНОВА шарҳларини олди.\nВалерия ЛЯНДРЕС: – Аввалги меҳнат фаолияти тўғрисидаги маълумотларни электрон меҳнат дафтарчасига киритаётганимда шахсан ўзим муаммога дуч келдим. ЯММТ базасида фақат фаолият юритаётган ташкилотлар ҳақида маълумотлар мавжуд экан. Қайта ташкил этилган ёки номи ўзгартирилган ташкилотларнинг кўпчилиги базага киритилмаган. Ташкилотда ишлаган ва қайта ташкил этилгунига (қайта номлангунига) қадар ишдан бўшаб кетган шахслар бундан бехабар бўлиши мумкин.Уларнинг меҳнат дафтарчаларида ташкилотнинг аввалги номи қайд этилган, ҳозирда эса бу ном билан маълумотларни киритиб бўлмайди.\nМасалан, ташкилотимиз 2017 йил декабрга қадар «NORMA НАМКOR» МЧЖ деб номланган. 2018 йил январдан «NORMA» МЧЖ деб ўзгартирилган. Унинг таркибига аввал мустақил бўлган – «NORMA ONLINE», «GOROD SKIDOK», «GISINFO» киритилган. «NORMA НАМКOR» ташкилотининг аввалги СТИРи унинг ҳуқуқий вориси – «NORMA» МЧЖга берилган. Бундан анча аввал, 2007 йилдан 2015 йилга қадар умуман бошқа СТИР билан бошқа «NORMA» МЧЖ фаолият юритган.\nСобиқ ходимларнинг кўпчилиги ташкилот қайта ташкил этилганлиги ҳақида билмасалар ҳам керак. Уларнинг меҳнат дафтарчаларида СТИР битта бўлганлиги сабабли ташкилотнинг ЯММТ базасида мавжуд бўлмаган аввалги номи кўрсатилган. Бунда «NORMA НАМКOR» МЧЖдаги меҳнат фаолияти тўғрисидаги маълумотларни на ташкилотнинг номи бўйича, на СТИРи бўйича киритиб бўлмаяпти. 2015 йилга қадар «NORMA» МЧЖда ишлаган ходимларда ҳам мураккабликлар юзага келиши мумкин. Ўйлашимча, бундай мисоллар талайгина ва улар келгусида яна ҳам кўпайиб боради.


Коррупция можароси ортидан Эстония бош вазири истеъфога чиқишга қарор қилди - Zamin.uz\nКоррупция можароси ортидан Эстония бош вазири истеъфога чиқишга қарор қилди\nФото: «РИА Новости» / Юри Ратас.\nЭстония бош вазири Юри Ратас коррупция можароси ортидан истеъфога чиқишга қарор қилди. «Тўрт йил Эстонияга, фуқароларнинг турмуши яхшиланиши, мамлакатнинг халқаро нуфузи мустаҳкамланиши йўлида хизмат қилдим. Бироқ сиёсатда мураккаб вазиятлардан чиқиш учун жуда оғир танловларга ҳам тўғри келади. Сиёсатчи бунга тайёр бўлиши шарт», — дея ўз истеъфосини изоҳлади Ратас.\nУшбу иш бўйича гумондор тўрт шахс қўлга олинган. “Замин” янгиликларини “Telegram”да кузатиб боринг\n21-11-2020, 16:55, Дунё\n20-09-2020, 22:05, Дунё


Қозоғистондаги инқироз Россия билан Хитойни яқинлаштирди – mulkdor.com\nJanuary 19 2022, 10:01 ЖаҳонМақолалар\nХалқаро экспертларнинг айтишича, Қозоғистондаги норозилик ва тартибсизликлар Хитой билан Россияни яна яқинлаштирди.\nХитой ва Россиянинг сиёсий ҳамкорлиги теранглашган сайин икки давлатнинг Марказий Осиёдаги бир-бирига қарама-қарши манфаатлари ўртадаги илиқ муносабатларга тўсиқ сифатида кўрилаётган эди.\nМосква ҳарбий жиҳатдан минтақадаги асосий ўйинчи бўлса-да, сўнгги йилларда Пекиннинг Марказий Осиё хавфсизлик секторига секин-аста аралашгани минтақада кескинлик ва рақобатни келтириб чиқарган эди.\nХитой миллиардлаб долларлик “Бир макон – бир йўл” инфратузилма лойиҳаси билан биргаликда минтақада норасмий ҳарбий постларни очди ва машғулотларни кучайтирган эди.\nАммо таҳлилчиларга кўра, Хитой билан Россиянинг қўшни Қозоғистондаги тартибсизликларга муносабати икки давлат ўртасида яна яқинлашувга олиб келган. Улар бу ҳолат тез ўзгариб бораётган инқироз шароитида икки держава бир-бирига қанчалик сабр қилиши мумкинлигини кўрсатишмоқда.\n“Қозоғистондаги инқироз Хитой билан Россиянинг Марказий Осиёдаги муносабатлари жуда барқарор эканини кўрсатди. Улар ўртасида ҳал қилиниши керак бўлган жуда кўп мураккаб масалалар ва эҳтимолий муаммолар бор. Уларнинг сўнгги ҳаракатлари Пекин-Москва алоқалари қанчалик узоқ муддатли эканини кўрсатди”, – дейди Варшавадаги Шарқшунослик марказининг тадқиқотчиси Якуб Якобовски.\nҚозоғистондаги воқеалар 2 январда суюлтирилган газ нархини пасайтиришни талаб қилган митинглар билан бошланган эди. Намойишлар тезда мамлакатнинг деярли барча ҳудудларига тарқалиб, намойишчилар зудлик билан ижтимоий-иқтисодий шароитларни яхшилаш ва янада қамраб олувчи сиёсий тизим яратишни талаб қилишган. Баъзи ҳудудларда намойишлар зўравонлик ва тартибсизликлар билан кечган.\nҚозоғистон хавфсизлик кучлари билан қуролли тўқнашувлар ва талон-тарожлик президент Қосим-Жўмарт Тўқаевни Москва ҳукмронлик қиладиган Коллектив Хавфсизлик Шартномаси Ташкилотидан (ОДКБ) ёрдам сўрашига ва бир неча минг рус аскарини Қозоғистонга киришига йўл очди.\nМамлакат элитаси ичидаги қарама-қаршиликлар Қозоғистон ҳукуматининг олий мансабдор шахсларининг истеъфога чиқишига сабаб бўлди. Масалан, собиқ президент Нурсултон Назарбоев Хавфсизлик кенгаши раислигидан кетиб, уни яқин одами дейилган Миллий хавфсизлик қўмитаси раҳбари Карим Масимов ишдан бўшатилди. Масимов “давлатга хиёнат” ва “ҳукуматни ағдаришга уриниш”да айбланмоқда.\nТаҳлилчиларнинг айтишича, Қозоғистонда шу кунгача бундай мисли кўрилмаган инқироз ва ундан кейинги воқеалар узоқ муддатли оқибатларга олиб келиши ва Пекин билан Москва ўртасидаги келажакдаги муносабатларга таъсир қилиши мумкин.\nКремл қўшинларни жойлаштириб, Тўқаевни қўллаб-қувватлаш орқали ўзининг стратегик жабҳадаги хавфсизликни таъминловчи асосий ўйинчи эканлигини кўрсатди ва аллақачон улкан сиёсий таъсирини оширди.\nШунингдек Қозоғистоннинг ҳукуматидаги Пекин билан муҳим музокаралар олиб борган Назарбоев ва Масимов каби нуфузли раҳбарларининг лавозимидан четлатилиши Хитойнинг мамлакатдаги таъсирини камайтириши мумкин.\nУшбу ўзгаришлар ва кутилаётган кескинликларга қарамай, Пекин ва Москва Қозоғистондаги инқироздан бир-бирини янада қўллаб-қувватлаш учун фойдаланди.\n“Иккаласининг ҳам Марказий Осиёдаги барқарорликни сақлаб қолиш деган катта мақсади бор. Хитой Россиянинг ўрнини босмоқчи эмас. Пекинда Марказий Осиёда глобал ўйинчига айланишдан ҳам муҳимроқ муаммолар бор. Пекин Москванинг амбицияларини ҳурмат қилади”, – дейди таҳлилчи Якобовский.\nУмумий тил топишга уриниш ҳаракати\nХитой Қозоғистонга ўнлаб миллиард доллар сармоя киритган. Агар керак бўлса, Хитой раҳбари Си Цзинпин 2013-йилда Қозоғистонга ташриф буюрганида “Бир макон – бир йўл” лойиҳасининг дастлабки режаларини эълон қилган эди.\nАммо январь ойи бошида Қозоғистонда тартибсизликлар бошланганида, Хитой ўз остонасидаги нотинч ҳолатга деярли сукут сақлаб турди.\nКоллектив Хавфсизлик Шартномаси Ташкилоти (ОДКБ) “тинчликпарварлар” дея таърифланган аскарларини Қозоғистонга жўнатганидан кейин дипломатик риторикасини ўзгартириб, Тўқаевни қўллаб-қувватлашини маълум қилди. Си Цзинпин, ҳам Хитой Қозоғистондаги “рангли инқилоблар” деб таърифлаган воқеаларни тинчлантириш тарафдори эканини билдирди.\nУни давомий қилиб Хитой ҳукумати ҳам, давлат матбуоти ҳам Россия бошчилигидаги ҳарбий миссияни қўллаб-қувватлаб, Марказий Осиёда Москва билан координацияни теранглаштиришга чақирди. Бу баёнотлар Кремл ва Вашингтон ўртасида кескинлик кучайган бир пайтда янгради.\n10-январда Хитой ташқи ишлар вазири Ван И россиялик ҳамкасби Сергей Лавров билан телефон орқали гаплашиб, Хитой Қозоғистондаги КХШТ миссиясини қўллаб-қувватлашини айтди ва бу миссия, “мамлакатда барқарорликни тиклашда ижобий рол ўйнаганини” таъкидлади.\n“КХШТ миссияси Қозоғистон ҳукумати томонидан чақирилгани ва унинг тинчликпарвар миссияси деб аталиши Пекин учун бош оғриқни камайтирди. Тинчликпарвар кучлари Хитой қўллаб-қувватлашга уринаётган ташқи аралашувнинг бир шаклидир”, – дейди Италиядаги халқаро сиёсий тадқиқотлар институти тадқиқотчиси Жулиа Шиорати.\nШунингдек Пекин Тўқаевнинг тартибсизликларни “номаълум террорчилар, жумладан, исломий жангарилар томонидан амалга оширилган давлат тўнтаришига уриниш натижаси” деб таърифлаган позициясини ҳам қайталади ва ушбу вазиятни минтақада терроризмга қарши ҳамкорликни кенгайтириш қўнғироғини етказиш учун фойдаланди.\nҚозоғистон ҳам, Россия ҳам аъзо бўлган, Хитой етакчилигидаги Шанхай Ҳамкорлик Ташкилоти ҳам Қозоғистондаги тўпалон терроризмга, сепаратизмга ва диний экстремизмга қарши курашиш учун кўпроқ иш қилиш кераклигини исботи эканини маълум қилиб, ўз ёрдамини таклиф қилди.\nХитойнинг Қозоғистондаги элчиси Чжан Сяо Пекин исломий экстремистларнинг таҳдиди бўладими, ёки “рангли инқилоблар” бўладими, “чет эл аралашуви”га қарши туриш мақсадида Қозоғистон ва унинг қўшнилари билан хавфсизлик ва ҳуқуқни муҳофаза қилиш соҳасида ҳамкорликни кучайтириш ниятида эканлигини 12 январь куни Global Times давлат нашрига берган интервюсида айтди.\n“Хитой бундай риторикани яхши кўради. Бундай баёнотлар ташқи кучлар таҳдидидан огоҳлантириш сифатида Хитойни ҳам, Россияни ҳам эҳтиёжларига хизмат қилади ва Ғарбни изоляция қилиб, ҳамкорликни мустаҳкамлаш учун яхши имкониятдир”, деди Фротсбург давлат университети профессори, Пекиннинг Марказий ва Жанубий Осиёдаги сиёсатини ўрганаётган Ҳаийун Ма.\nПрофессор Манга кўра, Хитой Қозоғистондаги вазиятга тезда мослашиб, ўз позициясини Москва билан тенглаштирган бўлса-да, Марказий Осиёдаги нотинчликлар Пекинни “сезиларли даражада хавотирга солган”.\nКХШТнинг Қозоғистондаги миссияси ташкилот қайси бир аъзо давлат ҳудудига биринчи марта аскарларини киритган илк ҳолат бўлиб қолди. Бундай ҳолат Хитой минтақа билан алоқа воситаси сифатида кўраётган Шанхай ҳамкорлик ташкилотига соясини солиши мумкин.\nМосква Тўқаевни қўллаб-қувватлаши билан Нур-Султон бундан кейин Кремлга ёқадиган сиёсат олиб боришда давом этишини инкор этиб бўлмайди.\nПрофессор Маннинг фикрича, узоқ вақтдан бери Қозоғистон элитасида Хитойни қўллаб-қувватлаб келган, Пекиннинг “Бир макон – бир йўл” лойиҳасини Қозоғистонда илгари сурган Масимовнинг ҳибсга олиниши ҳам Хитойнинг бу мамлакатдаги таъсирига путур етказиши мумкин. Шу билан бирга, ушбу вазият Россия ва Хитой ўртасидаги кенг кўламли муносабатларга таъсир қилиши даргумон, Қозоғистон масаласида эса бу икки держава “яхши ҳамкорлик қилмаса ҳам, рақобатлашгани йўқ”.\nЛондондаги Призм сиёсисий хавф-хатарларни бошқариш маркази таҳлилчиси Бен Гудвиннинг фикрича, Қозоғистондаги инқироз бўйича Хитой билан Россиянинг ҳамфикрлиги Кремлнинг Пекинга нисбатан муносабати, умуман Россия ташқи сиёсатини ўзгариб бораётганини кўрсатади.\n“Россия ўз таъсир кўрсатиш доирасида бошқа ўйинчиларнинг аралашганини 10 йил аввал бўлгани каби фақат бир томон ғалаба қозониши керак деган ўй-фикридек кўрмай қолди”, деди Гудвин.\nМутахассисларнинг фикрича, Қозоғистондаги воқеалар Пекин билан Москванинг Марказий Осиёдаги сиёсатида қандайдир ўзгаришларга олиб келган бўлса-да, эҳтимол бир оз келишмовчиликлар юзага келган бўлса-да, АҚШ билан тўқнашаётган бу икки держава ўртасидаги кенг динамикага путур етказмаслиги мумкин.\n“Россия Қозоғистонни эгаллаб олишни истамайди. Бу аралашувдан мақсад Россия бутун дунёдаги авторитар режимларни кафолатловчи куч эканлигини кўрсатишдир. Хитой Россиянинг ролидан афсусда эмас”, – дейди Гудвин.\nИсёнчилар сурия армиясига ҳужум қилиши натижасида ...\nАнсар ал-Тавҳид гуруҳининг жангчилари Суриянинг шимоли-ғарбий қисмидаги ҳукумат қўшинларига қарши ҳужумлар уюштирди. Бу ҳақда ЎзА ёзмоқда. Архив фото Сурия армиясининг ...\nЖаҳонMarch 4 2019, 09:03\nБуюк турклар.чингизхон ҳақида бир сўз.\nЧингизхонни бизга мактабда босқинчи ,қонхўр деб ўқитганлар.Темурни ҳам шундай ўқитганлар. Биз бунга ишонардик. Ўшанда бу Москва сиёсати эканлигини тушинмаганмиз.Москва ...\nЖамиятNovember 28 2017, 03:11


«Обод қишлоқ» ва «Обод маҳалла» дастурлари доирасида 3 млрд доллар ажратилади — президент – Газета.uz\nПрезидент Чирчиқдаги "Лола" маҳалласида.\n«Обод қишлоқ» ва «Обод маҳалла» дастурлари доирасида 3 млрд доллар ажратилади — президент\nЖорий йилда «Обод қишлоқ» ва «Обод маҳалла» дастурлари ҳамда ипотека дастурларини молиялаштиришга 3 млрд доллардан зиёд маблағ йўналтирилади. Президент ушбу маблағлар ташқи қарз кўпаймаган ҳолда ажратилишини маълум қилди.\n24 март 2021, 20:06 Сиёсат\n2021 йилда «Обод қишлоқ» ва «Обод маҳалла» дастурлари доирасида 31,5 трлн сўм, яъни 3 млрд 50 млн доллар ажратилади. Бу ҳақда айни дақиқаларда президент Шавкат Мирзиёев раислигида бўлиб ўтаётган «Обод қишлоқ» ва «Обод маҳалла» дастурларини жорий йилда амалга ошириш масалаларига бағишланган видеоселектор йиғилишида маълум қилинди, дея хабар берди «Газета.uz» мухбири.\n«Жорий йилда „Обод қишлоқ“ ва „Обод маҳалла“ дастурлари доирасида 31,5 трлн сўм, яъни 3,05 млрд доллар ажратилади. Ташқи қарзимиз кўпаймаган ҳолда бераяпмиз. Шундан, жами 21 триллион сўмини Қишлоқ ва маҳаллаларда аҳоли шароитини яхшилашга йўналтирамиз. Қолган 11 триллион сўмлик ипотека дастурлари ижроси таъминланади. Бундай маблағ, шу кунгача бирор марта берилмаган», — деди Шавкат Мирзиёев.\nТаъкидланишича, 9 та йўналиш бўйича ажратилаётган ушбу маблағлар ҳар бир туман ва шаҳар ҳокими билан муҳокама қилинган.\nМасалан, Пайариқ туманида 145 километр йўллар, 1 минг километр электр тармоғи, 250та трансформатор ва 54километр ичимлик суви тизими яроқсиз аҳволда, 26та мактаб, 17 та боғча, 4 та қишлоқ оилавий шифокор пункти таъмирталаб.\nШунингдек, туманда ишсизлар сони 9 минг 400 нафарни ташкил этади, «темир дафтар»га 1 мингта оила, «ёшлар дафтари»га 6 минг нафар ва «аёллар дафтари»га 2 минг 200нафар аҳоли киритилган.\nЖорий йилда Пайариқ туманидаги 56та қишлоқда 83миллиард сўмлик ишлар амалга оширилиши кўзда тутилмоқда.\nУмуман олганда, Самарқанд вилоятида 717 та қишлоқ ва 198 та шаҳар маҳаллалари қиёфасини замонавий кўринишга келтириш, инфратузилмасини яхшилаш ва аҳоли бандлигини таъминлашга 1,6 триллион сўм йўналтириш режалаштирилган.


Андрей Демченко: "Обод" тўғри йўлда\n19 август, 2017, 22:41\nОлий лиганинг 18-туридан ўрин олган "Обод" - "Бухоро" (2:3) учрашувидан кейин мезбонлар устози Андрей Демченко ўз фикрлари билан ўртоқлашди.\n"Биринчи бўлимда футболчиларим умуман ўзларига ўхшамади. Худди руҳий тушкунликка тушиб қолгандек тўп суришди. Майдонда жуда оғир ўйнашди. Натижада жуда оддий вазиятларда хатоларга йўл қўйдик ва иккита гол ўтказиб юбордик. Ёш болаларча хато қилдик, десам муболаға бўлмайди. Танаффусда шогирдларим билан яхшилаб гаплашиб олдим ва иккинчи бўлимда ўйинимиз ўзгарди. Шунинг самараси ўлароқ иккита гол урдик, афсуски, яна оддий жой хато қилдик ва учинчи гол ўтказилди. Ваҳоланки, дурангга эришишга яқин эдик.\nЎтказиб юборилган голларда қайсидир чизиқни алоҳида айбдор сифатида кўрсатиш мушкул. Чунки футболда хатолар занжир сингари бир-бирига боғлиқ бўлади. Дарвозабон эса, ўша занжирнинг охирги бўлаги ҳисобланади. Аввалги икки ўйинда гол ура олмагандик, бу сафар ютқазган бўлсак-да, рақиб дарвозасини икки марта ишғол қилдик. Жамоа ўйини ўсяпти, шунчаки, бизга вақт керак. Мен жамоани тўғри йўлда кетяпти, деб ўйлайман.\nБугунги рақибнинг биздан устунлиги шунда бўлдики, уларда жамоавий ўйин яхши шаклланган экан. Бизга шу жиҳат панд беряпти. Аммо бемалол айтишим мумкин, биз қолган учрашувларда ҳам ҳеч кимга совға бўлмаймиз. Ўзбекистон миллий терма жамоасининг ўйинлари сабабли, олий лигада танаффус юзага келади. Ўша вақт биз учун хизмат қилади, деган умиддаман. Боиси, давралар оралиғида бизда вақт кам бўлди, ўша етмаган вақтни сентябрь ойидаги танаффус орқали тўлдиришга ҳаракат қиламиз", - деб фикрига якун ясади Демченко


КЕКИРИШ КАСАЛЛИК БЕЛГИСИМИ? — manzur.uz\nКЕКИРИШ КАСАЛЛИК БЕЛГИСИМИ?\nКекиришнинг нордон, аччиқ, айниган тухум таъмли ё кўланса ҳидли, дўриллаган ёки товушсиз кўринишлари бўлиши мумкин. Баъзан кекириқ шунчаки ҳаво аралаш, ҳидсиз ва таъмсиз бўлади.\nmanzur.uz / 15.07.2019 719\nКекириш организм эҳтиёжи бўлиб, у беихтиёр юз беради. Бу ҳолат шунчаки овқатни шошилиб ейиш натижасида ошқозонга тушган ҳавонинг таом жойлашувидан кейин қайтиб чиқишидир. Бироқ кўп кекиришни саломатлик аломати деб бўлмайди. Тиббиётда кекиришни бир талай касалликлардан даракчиси дейишади.\nАсосан жигар, ўт пуфаги, юрак-қон томир хасталикларида, юрак ишемияси ҳамда миокард инфарктида кўп кекириш рўй беради. Шу билан бирга қизилўнгач чурраси, меъда ва ўн икки бармоқли яраси, ошқозон ости бези ва ўт йўлидаги муаммоларда ҳам кузатилади.\nҚорин оч пайти кекириш\nОвқат пайти гаплашиш, шошилиб таом ейиш кекиришга сабаб бўлиши тушунарли. Аммо оч қоринга ҳам кекириш кузатилиши қандай муаммодан дарак беради? Шифокорларнинг айтишларича бу неврологик тизим муаммолари ҳамда меъда-ичак тизими касалликларидан далолат берар экан. Бу фикрнинг тўғрилигини билиш учун кўп кекириш ҳолатида атрофлича текширувдан ўтиш лозим.\nҲомиладорликда ҳам қорин оч пайти кекириқ кузатилиши мумкин. Бунинг сабаби физиологик жараёнлар натижасида гормонлар даражаси ўзгаришидир. Яъни бачадон катталашиши прогестерон миқдори ошишига ва қорин ичида босим кўтаришига олиб келади. Бундай ҳолатлар асосан ҳомиладорликнинг учинчи босқичида, яъни олтинчи ойдан кейин содир бўлади.\nАсаб касалликларидаги кекириш\nОч қоринга кекириқ тутишига неврологик бузилишлар сабаб бўлиши мумкин. Бундай вақтда одам атроф-муҳитдаги воқеа-ходисаларни ё ўта ҳис-ҳаяжон билан қабул қилади ёки ҳаддан ташқари бефарқ бўлади. Аксарият ҳолларда бундай беморлар бошқа соҳа шифокорларига мурожаат қилишади. Улар барча нарсадан шикоят қилишади, ўзларига кўз кўриб, қулоқ эшитмаган ташхисларни қўядилар. Бундай беморларни ҳис-ҳаяжон шу даражада кўп қоплаб оладики, суҳбат пайтида беихтиёр кўп ҳаво ютадилар. Бу ошозон мушаклари қисилишини келтириб чиқаради. Бунда организмни газлардан ҳоли қилишнинг энг осон йўли кекиришдир. Тана рефлекс тарзда бу усулни танлайди. Бу хил беморларни психотерапевт даволайди.\nҲазм тизими аъзолари касалликларида кекиришдан ташқари кўнгил айниши, ҳолсизлик, озиб кетиш, қайт қилиш, жиғилдон қайнаши кузатилади. Диафрагманинг қизилўнгач йўлидаги чуррасида бемор овқат еса-емаса ҳам кекириш кузатилади. Бунда яна тез-тез жиғилдон қайнаши, томоқда бир нима тургандек бўлиши, овқат ютганда оғриқ, юрак уриши тезлашиши кузатилади.\nОшқозон ичи босими ошиб кекириқ келишига ҳазм тизимидаги ўсмалар ёки ошқозондан чиқиш йўлидаги мушаклар қисқариши пилороспазм ва ошқозон чиқиш йўлининг торайиши (пилоростеноз) ҳам сабаб бўлиши мумкин.\nСурункали гастроэзофагеал рефлюкс номли касалликда меъдадаги масса ўз-ўзидан қизилўнгачга қайтиб келиб туради. Айнан шу кўп кекиришга сабаб ҳисобланади. Бу меъда мушакларининг бўшлигидандир. Хасталик белгиларига ошқозонга тааллуқли бўлмаган йўтал, ҳансираш, юрак мароми бузилиши, томоқ қуриши, ютиниш қийинлашуви кабилар ҳам қўшилади. Бу ҳолат вақтида даволанмаса, бора-бора саратонга олиб келиши эҳтимоли бор. Кўриб турганингиздек, биз беозор деб ўйлаган оддийгина кекириш ҳам жиддий касалликлар аломати бўлиши мумкин.\nҲидли кекириқ — даволанмаган касалликлар оқибати\nҲидли кекириқ нафас ёки меъда-ичак йўлининг инфекцион касалликларида безовта қилади. Бундай аломат кузатилса даволашни кечиктирмаслик керак.\nТемир етишмаслиги билан боғлиқ анемияда ҳам бемор кекирганда ҳид келади. Иштаҳа пасайиши, меҳнат қилиш қобилиятининг пасайиши, тери рангсизланиши, соч терисининг ўта қуруқлиги темир танқислиги камқонлигининг характерли хусусиятларидир.\nОрганизмга хеликобактер инфекцияси (меъда ярасига сабаб бўлувчи бактерия) тушганда ҳам кекириқ ҳидланади. Бунда оч қоринга жиғилдон қайнаши, қориннинг меъда-ичаклар соҳасида оғриқ кузатилиши мумкин. Ошқозон ярасида ҳидли, нордон таъмли кекириқ келади.\nШунингдек атрофик гастритда (ошқозон шиллиқ ажратиш функцияси бузилиши); сурункали панкреатитда (ферментлар фаоллиги издан чиқиши); сурункали гастритда (ошқозон шиллиқ қавати яллиғланиши), ўт йўллари дискинезияси (ўт йўллари торайиши); ўт тоши; крон касаллиги (ичак деворлари зарарланиши); йўғон ва ингичка ичак яллиғланиши; меъда ва қизилўнгач стенози; ичак бактериялари; ичак инфекциялари; айрим озиқ-маҳсулотларни ҳазм қилолмасликда кекириқ қўланса ҳидли бўлади.\nЎз вақтида даволанинг!\nМеъёридан кўп кекириш гастроэнтеролог шифокорга учрашишни тақозо қилади. Текширувларда ўзига тегишли касаллик қайд этилмаса, у невролог, невропатолог, жарроҳ ёки бошқа мутахассисларга йўналтиради. Қандай касаллик аниқланса, шунга кўра даво чоралари белгиланади. Масалан, ичакдаги инфекцион жараёнларда – антибактериал терапия; овқат ҳазм қилишда муаммо бўлса, ичаклар перистальтикасини (юриши) яхшиловчи фермент ва адсорбент дорилар тавсия этилади. Агар касаллик турли паразитлар (гижжалар) сабабли келиб чиққан бўлса, гижжага қарши воситалар буюрилади.\nКўп кекирмаслик учун…\nКўп кекиришга мубтало бўлмаслик учун бирданига кўп таом истеъмол қилмаслик; овқат еганда шошилмаслик талаб этилади.\nШу билан бирга чекишдан, кўп сақич чайнашдан воз кечган одам кекиришдан ҳам қутулади.\nОвқат егандан кейин дарров ётиб олиш жуда ёмон одат. Соғлом бўлай десангиз, кўп ҳаракат қилинг ва кўп ишланг, вазн ортишига йўл қўйманг.\nТез-тез кекириш, унинг кўланса ҳидли бўлиши кузатилганда ошқозонда айниш жараёнини тезлаштирувчи маҳсулотлар истеъмолини чеклаш лозим. Улар: сут, барча дуккаклилар, қаймоқ, ёғли сметана, карам, қовоқча, бош пиёз, помидор, олҳўри, олча, ёнғоқ, цитрус мевалар, олма,нок\nТаркибида олтингугурт бўлган озиқларни еманг: балиқ консервалари; балиқ, қорамол, қуён, парранда гўшти; жигар; тухум кабилар чекланади.\nKalit so`zlar: гастроэнтеролог, кекириш\nШакарсиз лимонли сув саратонни чекинтиради\nmanzur.uz / 01.12.2019 32\nТанани бошқариш сирлари\nmanzur.uz / 23.11.2019 46\nҚирқ ёшдан ошган эркакларнинг бешта ҳалокатли хатоси\nmanzur.uz / 21.11.2019 109\nБурун қонаганда нима қилиш керак? Томоқ қичишса ва биқин оғриса-чи?\nmanzur.uz / 22.10.2019 139\nТомир ва мушаклар нега тортишади? Бунда нима қилиш керак?\nmanzur.uz / 20.10.2019 171\nМарғилонда “Буюк ипак йўли” халқаро фольклор мусиқа фестивали бўлиб ўтди


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Эркакни аёлдан бездирадиган одатлар\t11:46, 12 июль 2016\tАёл феъл-атворидаги қайси хусусиятлар эркакни чўчитиб юборади?\nИнсон қайси жинс вакили бўлишдан қатъи назар, ўз эркинлик ҳудудига эга бўлишни истайди. Эркак баъзан уйда ёлғиз қолишни, кўнгли тусаган иш билан шуғулланишни ёки рафиқасисиз дўстлари билан барда ўтиришни хоҳлайди. Бунинг ҳеч қандай қўрқинчли жойи йўқ. Эркаклар шубҳа қилаверадиган, унинг ҳар бир қадамини текширадиган аёлни ёқтирмайди. Агар уни хиёнатда айблайверсангиз, қилмаган иши учун туҳматга қолгандан кўра, шу ишни бажаришга ҳаракат қилади. Ортиқча сарф-харажат қилиш


Остона расман Нур-Султон номини олди\n12:30 / 23.03.2019\nҚозоғистоннинг янги президенти Қосим-Жўмарт Тўқаев мамлакат пойтахти Остонани Нур-Султон дея қайта номлаш тўғрисидаги фармонини имзолади. Бу ҳақда президент матбуот хизмати хабар бермоқда.\n«Қозоғистон Республикаси пойтахти Остона шаҳри — Қозоғистон Республикаси пойтахти Нур-Султон дея қайта номлансин», — дейилган фармон матнида.\nФармон эълон қилинганидан бошлаб кучга кирган.\nУ бугуннинг ўзида Қозоғистон Конституциясига ўзгариш киритиш ҳақидаги қонунга ҳам имзо чеккан (Қозоғистон бош қомусининг 2-моддасида мамлакат пойтахти Остона шаҳри эканлиги қайд қилинганди, пойтахт номини ўзгартириш учун Конституцияга ўзгариш киритиш талаб этиларди).\nОстона номини мамлакатнинг биринчи президенти Нурсултон Назарбоев шарафига қайта номлаш ташаббуси 20 март куни янги президент Тўқаев томонидан билдирилганди. У шунингдек, биринчи президент номини абадийлаштириш мақсадида шаҳарлардаги марказий кўчаларга ҳам Нурсултон Назарбоев номини беришни таклиф қилганди.\nПарламент ўша куни қўшма йиғилишда мамлакат конституциясига тегишли ўзгартиришларни қабул қилди.\nҚайд этиш жоизки, Қозоғистон қонунлари Тўқаевга Конституцияга ўзгартиришлар киритиш таклифини илгари суриш имконини бермасди. Шунга қарамай, Остонани қайта номлаш учун референдумнинг ўрнини парламентдаги овоз бериш билан тўлдиришни назарда тутувчи кўп юришли комбинациядан фойдаланилди.\nБу ўзгаришлар жамоатчилик норозилигини келтириб чиқарди. 20 март куни gopetition.com сайтида пойтахтни Назарбоев шарафига қайта номламаслик талаб қилинган петиция эълон қилинди.\n21-22 март кунлари Остона ва Олма-отада пойтахт номи ўзгартирилишига қарши митинглар ўтказилди. Гувоҳларнинг маълумотларига кўра, Остонада ҳуқуқ-тартибот органлари ходимлари 60 кишини қўлга олишган, Олма-отада эса 20 нафарга яқин киши ушланган. Полиция департаменти эса бу шаҳарлардаги митинглар бўйича расмий маълумот бермади ва одамлар қўлга олингани ҳақидаги хабарларни изоҳламади.\nМаълумот учун, Остона ўрнидаги посёлкага 1830 йилда асос солинган бўлиб, у дастлаб Акмолинск деб аталган. 1961 йилда эса бу ҳудуд Целиноград номини олган. 1992-1998 йилларда шаҳар номи Оқмола деб аталган. 1997 йилда Нурсултон Назарбоев пойтахтни Олма-отадан Оқмолага кўчирган, бир йил ўтиб шаҳарга Остона (қозоқ тилида пойтахт) номи берилган.\nПойтахтни Назарбоев шарафига номлаш аввал ҳам бир неча марта сиёсатчилар ва жамоатчилик вакиллари томонидан таклиф этилганди. Охирги марта 2016 йилнинг ноябрида қозоғистонлик депутатлар пойтахтни Нурсултон ёки Назарбоев номи билан қайта номлаш ташаббусини илгари суришган, аммо ўшанда президент бунга қарши чиққанди.\nҚозоғистоннинг биринчи президенти Нурсултон Назарбоев 19 март куни ўз ваколатларини топширишини маълум қилди. Конституцияга кўра, президентлик лавозими Сенат спикери Қосим-Жўмарт Тўқаевга ўтди, 20 март куни у давлат раҳбари сифатида лавозимга киришди. У 2020 йилнинг апрелигача, кейинги президентлик сайловларигача давлатни бошқаради. 20 март куни Тўқаевнинг ўрнига Нурсултон Назарбоевнинг қизи Дариға Назарбоева Сенат спикери (раиси) сифатида сайланди.\n11:02 / 10.12.2019\nЎзбекистон ва Қозоғистон ҳукуматлари делегацияларининг йиғилиши бўлиб ўтди\nҚозоғистонда паспортини йўқотиб, қийин аҳволга тушиб қолган 12 нафар фуқаро Ўзбекистонга олиб келинди\nТўқаев Украина бўйича баёнот берди. Қозоғистон воситачи бўлишга тайёр


НОҚОНУНИЙ ТУPАP ЖОЙЛАPГА КАДАСТP ҲУЖЖАТЛАPИ ТАҚДИМ ЭТИШ БЎЙИЧА АКЦИЯ ДАВОМ ЭТМОҚДА - AmuNews.uz - энг сўнгги янгиликлар\nБелгиланган тартибга кўра мулк ҳуқуқи эътироф этилиши учун фуқаро давлат хизматлари маркази орқали туман ҳокимининг номига ариза билан мурожаат қилади. Аризага мурожаат этувчининг паспорти нусхаси, оила аъзолари ҳақида, шунингдек, ер участкасига эгалик қилган муддатлари ва иморат қурилган вақт тўғрисида фуқароларнинг ўзини ўзи бошқариш органларининг маълумотномалари илова қилинади.\nДавлат хизматлари маркази ходими ҳужжатларни қабул қилиб олганидан кейин ҳужжатлар пакети ахборот тизими орқали Қорақалпоғистон Pеспубликаси ер тузиш ва кўчмас мулк кадастри давлат корхонасининг туман филиалига юборилади.\nФилиал вакили уч иш куни мобайнида жойига чиққан ҳолда ўзбошимчалик билан қурилган иморатни ўрганиб, унинг планини шакллантиради, уни ариза ва унга илова қилинган ҳужжатлар билан бирга Кўчмас мулкка нисбатан ҳуқуқни эътироф этиш ишларини ташкил этиш бўйича туман комиссиясининг аъзоларига юборади.\nКомиссия аъзолари 5 календарь кун мобайнида иморатни жойига борган ҳолда ўрганадилар ва филиалга ўз хулосаларини тақдим этадилар.\nДалолатномада ўзбошимчалик билан қурилган иморатни эътироф этиш мумкинлиги кўрсатилган бўлса, шу куниёқ энг кам иш ҳақининг 5 баравари миқдорида йиғим тўлаш учун ҳисобварақ-фактура шакл-лантирилади. Мурожаат этувчи 4 иш куни мобайнида тўловни амалга оширади.\nКомиссия далолатномада ўзбошимчалик билан қурилган иморатларга нисбатан мулк ҳуқуқини эътироф этиш мумкин эмаслиги тўғрисида хулосага келган бўлса, шу куниёқ рад этиш асослари кўрсатилган тегишли хатни давлат хизматлари маркази орқали мурожаат этувчига юборади.\nPад этиш ҳақидаги хатда кўрсатилган камчиликларни бартараф этган фуқаро бир марталик акция муддати тугагунга қадар ўзбошимчалик билан қурилган иморатга нисбатан ҳуқуқни эътироф этишни сўраб яна мурожаат қилишга ҳақли.\nКомиссия қароридан норози бўлган тақдирда қарор устидан юқори турувчи вилоят ёки республика даражасидаги комиссияга ёхуд судга шикоят қилиш мумкин.\nБир марталик акциянинг амал қилиш муддати тугагандан кейин ўзбошимчалик билан қурилган иморатларга нисбатан мулк ҳуқуқини эътироф этиш мумкинлиги тўғрисидаги фуқаролик қонун ҳужжатлари нормалари бекор қилинади. Шундай экан, акциянинг амал қилиш муддати давомида – келаси йилнинг май ойига қадар туманимиз фуқаролари ўзбошимчалик билан қурилган иморатларига нисбатан мулк ҳуқуқини эътироф этишни сўраб, туман Давлат хизматлари маркази орқали мурожаат қилишлари мумкин.\nЖасур Норимов, Қорақалпоғистон Pеспубликаси ер тузиш ва\nкўчмас мулк кадастри давлат корхонасининг\nтуман филиали бошлиғи вазифасини бажарувчи.


29 ноябр 2021, Тошкент вақти: 05:10\nЎзбек ҳайдовчилари учун Қозоғистон чегараси март ойидан бери ёпиқ\nРоссияда қолиб кетган ўзбек ҳайдовчилари ва таксичилар Ўзбекистонга Қозоғистон орқали транзит йўлаги очиб беришни сўрамоқда. Озодлик билан суҳбатда чегаралар ёпилишидан олдин Россияга шахсий автомобилида келган минглаб ўзбекистонликлар ўз машиналарини ташлаб кета олмасликларини айтишди. Қозоқ расмийлари бу масала икки давлат ҳукуматлари томонидан ҳал этилиши мумкинлигини айтмоқда.\nШу йилнинг 1 октябрь куни Қозоғистон ўз ҳудудига Россия ва Ўзбекистондан киришга рухсат бериши мумкинлиги тўғрисидаги миш-мишларга ишонган юзлаб ўзбекистонлик ҳайдовчилар шахсий машиналарида чегарага тўпланди.\nБироқ қозоқ чегара хизмати ходимлари коронавирус пандемияси билан боғлиқ карантин чекловлари яна узайтирилганини билдирган.\nОзодликнинг Москва бюросига бир гуруҳ ҳайдовчилар номидан мурожаат қилган фарғоналик Абдувосит шахсий машиналарда Россияда қолиб кетган ўзбекистонликлар сони минглаб эканини айтади.\n- Йигитларимиз 1 октябрь куни Қозоғистон чегараси очилиб қолади, деган умидда Сагарчин постига бориб олди. Бунга Ўзбекистон чегарани очамиз, деган гап-сўзлар сабаб бўлди. Ҳайдовчилар шу баҳонада транзит билан ўтиб кетамиз, деб ўйлашди. Лекин Қозоғистон ўтказмаслигини айтибди -ҳамма одамларимиз ортга қайтиб кетди. Барча машиналар юк ва Ўзбекистонга кетаётган йўловчиларни олволган эди. Биз тирикчилик мақсадида одамларни олиб келиб-олиб кетиб юрардик. Ўзбекистонликларни ҳукумат олиб чиқа бошлади, лекин шахсий машинаси борларга 35 минг рублдан трейлер таклиф этишди. Пули борлар кетди, бунча пули йўқлар қолди,- дейди Абдувосит.\nСуҳбатдош шахсий машина билан Россияга кириб борганларнинг 300-400 нафарини шахсан таниши, улар аслида минглаб бўлиши мумкинлигини айтади.\nЎзбек муҳожирига кўра, шахсий автомашиналар кўплаб ҳайдовчиларнинг ягона даромад қилиш манбаи.\n- 3-4 йил Россияда меҳнат қилиб, пешона терим билан Ўзбекистонда машина олгандим. Энди “Кобалтимни” қаерга ташлаб кетаман?! Россияда 400 минг атрофида туради. Бизники ўзбек номери – ким оларди уни, растаможка қилиб?! Уларга бу бош оғриқ керакмас. Ташлаб кетсам – бор-бутимдан айриламан.\nФарғоналик йигит пандемия билан боғлиқ карантин чекловлари пайтида қурилишда бироз вақт мардикорчилик қилгани, Ўзбекистонда берилган автомобил рақамлари билан таксичилик қилишнинг иложи йўқлигини билдирди. У жиянлари ва қариндошлари ҳисобига тирикчилик қилиб юрганини айтади.\n- Умид қилиб яшаярмиз: ҳар ойнинг биринчи кунини кутамиз. “Ана 1 июльда, мана 1 августда, ана 1 сентябрда чегара очилади”, деб қўлимиз бир ишгаям бормаяпти. Машинаси борларни ҳам ўйлайдиганлар бормикин? Элчихонамиз Қозоғистондан илтимос қилса – йўқ демайдику! Шоферлар номидан илтимос қиламан: бирор тайинланган кунга, тайинланган жойга ҳамма қолиб кетган машиналар йиғилсин. Айтган куни чегарани очиб берсин, коридор орқали фақат бензинга тўхтаб, ўтиб кетамиз! Самарадан Қорақалпоққа 8-10 соатда ўтамиз.\nАбдувосит ўзбек ҳайдовчилари карантин қоидаларига қатъий риоя қилган, зарурий рухсатнома ва ҳужжатлар билан таъминланган ҳолда Қозоғистон ҳудудини кесиб ўтишга тайёрлигини ҳам гапирди.\nҲайдовчи йигит “нима учун автобусларга берилган рухсат енгил машинага берилиши мумкинмас?”, деган савол билан ҳукумат раҳбарларига мурожаат қилди.\nМурожаат сўнгида Абдувосит Қозоғистон чегарасининг очилишини нафақат муҳожирлар, балки учоқ-поездларга чипта ололмаётган ночор аҳволдаги минглаб бошқа ўзбекистонлик меҳнат мигрантлари ҳам кутиб қолаётганини таъкидлайди.\nЮзлаб ҳайдовчи ва таксичилар чегарада қолмоқда\nҚозоғистон Республикаси Чегара хизмати Озодлик сўровига жавобан ўзбек ҳайдовчиларининг транзит масаласи икки давлат Ташқи ишлар вазирликлари ваколатидаги масала эканини билдирди.\n- Ўзбекистон элчихонаси бизга хат билан чиқса, биз рухсат беришимиз мумкин. Одатда шундай бўляпти – сизларнинг ваколатхонангиз еки Ташқи ишлар вазирлиги бизнинг Ташқи ишларга “шунча гражданларимизга шу куни автобус, поезд ёки машинада ўтишига рухсат беринг” деган мазмундаги мурожаат билан чиқяпти, кейин транзит очиб бериляпти. Биз ўзбошимчалик билан чекловларни бузолмаймиз! – деди ўзини таништирмаган Қозоғистон Чегара хизмати расмийси.\nРоссия-Қозоғистон давлатлараро чегараси жорий йилнинг 1 октябридан очилиши ҳамда Россиядаги Ўзбекистон фуқаролари Қозоғистон ҳудуди орқали ватанга қайтишлари мумкинлиги ҳақида сўнгги вақтларда ижтимоий тармоқлар ва мессенжерларда тарқалаётган хабарлар ёлғон. Бу ҳақда Ўзбекистон Ташқи ишлар вазирлиги тезкор штабининг 29 сентябрь куни эълон қилган ахборотида айтилган эди.\nҚозоғистон Соғлиқни сақлаш вазири Алексей Цой 5 октябрдан Қозоғистонда коронавирус билан боғлиқ янги чекловлар жорий этилганини очиқлади. Вазир Қозоғистон қўшни давлатлар ва бошқа мамлакатлар билан авиақатновларни тикламай туриши, чегарада карантин қоидаларига риоя қилиш назорати кучайтирилиши, зеро мамлакатда COVID-19 вируси билан касалланиш ҳолатлари камаймаётганини маълум қилди.\n5 октябрь куни Ўзбекистон Транспорт вазирлиги ҳузуридаги “Uzautotrans service” корхонаси томонидан ташкил этилган ва 26 сентябрь куни Россияга йўл олган 15 та автобусдан иборат карвон Қозон шаҳридан 700 га яқин ўзбекистонликни олиб қайтгани хабар қилинди.\nАввалроқ 15 та автобусдан иборат карвон Россиянинг Самара вилоятида тўпланиб қолган 750 нафар ўзбекистонликни 27 сентябрь куниЎзбекистонга олиб келган эди.


Уқубат ва бардош тимсоли. Афғонистонда бугун мустақиллик куни (фотожамланма)\n17:20 / 19.08.2017\nМинглаб олим ва фузало инсонларни етиштирган замин, маданият, дин ва илм учрашган Афғонистон бугун, 19 август мамлакат мустақиллигининг 98 йиллиги нишонламоқда. Бу гапда «мустақиллик» ёки «нишонламоқда» дейиш ўқувчига эриш туюлса керак. Президент Ашраф Ғанининг Мудофаа вазирлиги тасарруфидаги «Мустақиллик минораси»дан туриб табрик нутқини ўқиши ҳам бу аччиқ ҳақиқатдан дарак бериб турибди.\nШунга қарамай, Kun.uz ижодий жамоаси Ўзбекистоннинг жанубий қўшнисидаги гўзалликни ўз ўқувчиларига ҳавола этмоқда. Сайёҳлар ва хорижий фуқаролар яшаш жойлари доимо жангарилар томонидан нишонга олиб келингани сабабли, бу ерда саёҳат қилишни истаган довюрак кишилар кам топилади. Аммо унинг гўзаллиги бетакрор, мисоли маржонлар тизмасидаги ёрқин дона...\nЖом ва Тажан дарёлари бирлашган водийда баландлиги 65 м келадиган, куфий ёзувлар билан безак берилган «Жом минораси» жойлашган. Ғур вилоятининг маданий маркази сайёҳларни етарли даражада ҳайратлантира олади.\nБомиён вилоятига йўлингиз тушса, албатта Банди Амир Миллий боғига кириб ўтинг. Минерал захира бойлиги Миллий боғдаги бешта кўлни қизил ясси тоғлардан баланд қилиб, табиий дамба эса уни сақлаб туради. Кўм-кўк сув ранги, атрофдаги сарғиш ранг билан чиройли манзара касб этади.\nҲазрат Али (р.а.) дафн этилган маскан, Чингизхон босқинидан иморатни сақлаб қолиш учун тупроқ остига (!) кўмилган «Кўк масжид» ўзининг жилосини ҳеч ҳам йўқотмаган.\n«Танклар водийси» айнан Панжшир водийсида жойлашган, собиқ Совет аскарлари бу ерни ўз кундалиги жуда кўп эслайди. Бугун бу жой Афғонистон ҳавоси ва келажагидан гапиради.\nАлишер Навоийнинг болалиги ўтган кўчалар, ривоят ва эртакларда ўша машҳур бозорнинг шовқини ва савдогарлари тарихни кўз олдингизда қайта гавдалантириши аниқ.\nАфғонистон илк ўрта асрлар пайтида буддизмнинг кенг тарқалган юрт бўлиб, Бомиёнда ҳозиргача катта буддизм ибодатхонасининг қолдиқлари сақланиб қолган. Албатта, 2001 йил толибларнинг вайронкорлиги туфайли жиддий зарар кўрган бино кейинчалик ҳам қаровсиз қолиб кетди, аммо ундан ўрганиш мумкин бўлган билимлар тарих шинавандаларини ўзига жалб этади. Унинг номи эса халқ орасида Тахти Рустам деб номланади.\nАгар сизни содда кишилар ва қадимий этник халқлар қизиқтирса, Воҳан дарасидаги тепаликларга келишингиз керак. Покистон, Хитой ва Тожикистон чегарасида истиқомат қилувчи водий аҳолиси умуман ўзгача ҳаёт тарзи билан ажралиб туради.\nАфғонистон Мустақиллик байрами


31 октябрь куни БМТнинг хотин-қизларга нисбатан камситишларни бартараф этиш Қўмитасининг аъзолари Женевада Тожикистоннинг ҳисоботини тинглади. Тожикистон бош прокурори Юсуф Раҳмон бошчилик қилган делегация таркибида Хотин-қизлар ва оила ишлари бўйича Қўмита раҳбари Идигул Қосимзода, Тожикистон президенти ҳузуридаги Статистика агентлиги раҳбари Гулнора Ҳасанова бор эди.\nБош прокурор баёнот бериб Тожикистонда фоҳишабозлик учун жиноий жавобгарлик йўқлигини айтди. «Тожикистонда фоҳишабозлик маъмурий ҳуқуқ бузилиши ҳисобланади. Бироқ қўшмачилар ва фоҳишахоналар ташкил қилган шахсларга нисбатан жиноий жазо берилиши кўзда тутилган», - дея таъкидлади Тожикистон делегацияси раҳбари.\nБироқ, БМТнинг хотин-қизларга нисбатан камситишларни бартараф этиш Қўмитаси аъзолари Тожикистон фоҳишабозлик учун бериладиган жазони тўлалигича бекор қилинишини талаб қилдилар.\nҲуқуқ ҳимоячиларининг баёнотларига қараганда, Тожикистонда фоҳишабозларга бериладиган жазо қатъийлаштирилганидан сўнг, қадимий касб эгаларининг ҳаёти оғирлашиб кетган. Шу йилнинг июнь ойида минтақадаги иккита ҳуқуқни ҳимоя қилувчи ташкилот томонидан БМТ учун тайёрланган Ҳисоботда таъкиданишича, «ишқ ходимлари»ни таъқиб қилиш, уларга зўравонликлар ва ҳуқуқларни бузиш кенг тарқалмоқда, кўп ҳолларда бу ишлар ҳуқуқ тартибот идоралари ходимлари томонидан содир этилмоқда.\nДушанбе фоҳишабозлик билан шуғулланувчи аёлларнинг аниқ сони ҳақида маълумотга эга эмас. 2015 йилда ОИВ/ОИТС, сил ва вабога қарши кураш Глобал фонди баёнот бериб, Тожикистонда 14 мингга яқин аёл фоҳишаликка жалб қилинганини маълум қилган эди. Тожикистон ИИВ ва Соғлиқни сақлаш вазирлиги бу рақамларни «асоссиз» дейишди.


ДИЛСЎЗ: ЕТТИ ЙИЛЛИК МУҲАББАТ ТАРИХИ! ЎРИНСИЗ РАШК... 12.10.2015 03:59\n«Ниҳол» мукофоти совриндори Дилсўз (Гўзал Жуманиёзова) учун бу йил ўзгаришлар йили бўлди. Хонанда бу йил турмушга чиқди, ҳозирда ҳомиладор, она бўлишга тараддуд кўрмоқда. Лекин, шу билан бирга ижодни ҳам тўхтатиб қўйгани йўқ! Дилсўз бугун “Диллашув” саҳифаси меҳмони.\n- Бошида янги хонадонга кўникиш қандай кечди? Барибир келинлик юмушлари дегандай...\n- (Самимий кулиб) Янги хонадонга тез ўрганиб кетдим. Чунки, турмуш ўртоғимнинг оиласи билан олдиндан борди-келдимиз бор эди. Қайнота-қайнонам, қайнопамлар ҳам таниш, бу оилани билардим, шунинг учун ҳам, янги хонадонга ўрганиш менга қийинчилик туғдирмади. Турмуш ўртоғим Фаррух акам билан 7 йилдан буён гаплашиб, синаб дегандек, бир-биримизга кўнгил қўйиб, турмуш қурдик! (кулади) Бу сирни энди очяпман!\n-Таниқли бўла туриб, муносабатларни 7 йил давомида оммадан сир сақлашнинг ўзи бўлмайди! Муҳаббат тарихингиз қандай бошланган? Қандай танишгансизлар?\n- Турмуш ўртоғим билан биз ўзи бир шаҳардан, яъни Навоийданмиз! Бир шаҳарда, битта туғруқхонада туғилган эканмиз! Орамизда 10 кун фарқ бор, холос! (кулади) Оналаримиз бирга ишлаб, дугона бўлишган экан! Қайнонамлар, ўшанда туғруқхонада, менинг онамларга “сен қиз туғдинг, мен ўғил кўрдим, қизингни ўзим келин қиламан” деган эканлар! Ўша гапга фаришталар “омийн” дейишган экан! Орадан йиллар ўтиб, биз коллежда ўқиётган вақтимизда яқинроқ танишиб қолганмиз. Аввал, бир-биримиз билан яқин таниш эмасдик! Коллежда бошқа-бошқа курсларда ўқирдик, ўқиш ва коллеждаги тадбирлар юзасидан гаплашиб, телефонлашиб турардик. Коллежда ўқиётганимизда турмуш ўртоғим Фаррух ака мени севиб қолганларидан сўнг, оналарига, нияти жиддийлигини айтганда, улар ҳам ҳайрон қолиб, “сизлар туғилганингиздаёқ мен бу қизни келин қиламан, деб айтганман-ку” деган эканлар. 18 ёшдан бошлаб бизнинг муносабатларимиз жиддийлашган. Бунга Наврўз байрами сабаб бўлган! Ўшанда Наврўз байрами тадбирларига бирга қатнашганмиз. Шу тарзда муносабатларимиз жиддийлашган, шундан бошлаб, ўз-ўзидан негадир “сиз”лаб мурожаат қиладиган бўлдим. Коллежни битираётганимизда, Фаррух акам севги изҳор қилганлар. “Сени севаман, уйланмоқчиман” деганлар. (кулади) Коллежни тугатганимиздан сўнг, Фаррух акам Тошкентга ўқишга топширадиган бўлдилар, мен эса, Навоийдаги ўқишга топширадиган бўлдим. Узоқлашиш, бизни аксинча яқинлаштирди! Кам кўриша бошладик, аммо кўнгиллар яқин эди! У киши мен Навоийда қолаётганлигим учун ҳам, мендан айрилиб қолишдан бироз қўрққанлар ҳам.\n- Шу инсон сиз кутган, тақдирингизга ёзилган инсон эканлигига қандай ва қачон амин бўлдингиз?\n- (Ўйланиб) Ўйлаб қарасам, кўп нарса ўз-ўзидан мос ва тўғри келган. Характерларимиз, бир-биримизни тушуниб кетишимиз, қолаверса, оилавий тўғри келганимиз, ҳар тарафлама мос эдик. Йиллар давомида бу менинг тақдиримдаги, мен кутган, мени бахтли қила оладиган, мени севадиган инсонлигига амин бўлдим!\n- Турмуш қуриш, тўй ҳақидаги жиддий таклиф қачон бўлган?\n- Бошидан, илк севги изҳориданоқ муносабатларимиз жиддий бўлган. Баъзиларга ўхшаб, шунчаки қиз-йигит бўлиб, гаплашмаганмиз. Бошидан уйланмоқчилигини айтганлар, тўй ҳақида орзу бўлган. Иккимиз ҳам, “худо ҳоҳласа санъат йўлидан борамиз, санъаткор бўламиз, кейин тўйимиз бўлади, оила қурамиз” деб ният қилганмиз! Иккимизни ҳам ниятларимиз бир хил бўлган! Шукур, яхши ниятларимиз амалга ошди, тўйимиз ҳам бўлди, бахтли яшаяпмиз! (кулади) Вақти-соати бу йил экан. Мени хонандалик борасида шартномам бўйича, бу йил, охирги йил эди! Ундан аввал турмушга чиқиш, албатта ноқулай бўларди, чунки оила, фарзанд кутиш дегандек. Шунга ҳали ёшмиз, ишлаб, сал кўриниб, ижод қилиб, кейин оила қурамиз, деганмиз. Шартнома тўлиқ тугашини кутсам эса, яна вақт ўтарди, шартноманинг тугаш йилида оила қурсам, шартнома тугаганда фарзандли ҳам бўлиб оламиз, ижод ҳам давом этаверади, деб режалаштиргандик. Қолаверса, ўқишимиз ҳам бор, ўқиш билан ҳам санъатни, ҳам оилани баравар олиб бориш, вақт, ҳаммасига улгуриш масаласида, жуда қийинчилик туғдириши мумкин эди.\n- Оилаларингиз таниш экан, турмуш ўртоғингиз қайнонангизга сизга уйланишини айтгач, оилалар ўртасидаги муносабатлар, қайнонангизни муносабатлари қандай бўлган? Биринчи совчиликка келишлари қандай бўлди?\n- Оилаларимиз янада яқинлашишни бошлади! Ҳар байрамда келди-кетди бўларди! Биринчи совчилик анча олдин, институтда биринчи курсда ўқиётганимда бўлганди! Ўшанда бизни унаштиришган!\n- Демак, унаштирилганингизни шунча вақт сир сақладингиз?\n- Ҳа! (кулади) Вақти-соати етгунча оммага ошкор қилишни истамадик! Ўшанда унаштириб, нон синдиришган! “Белгили” қилиб қўйишган. Ўзи биринчи совчилик куни мен, жуда уялганман, чунки улар жуда кўпчилик бўлиб келишган, холалари, катта бувиларигача келишган эди, шунга жуда уялиб, мен ҳам бувимникига кетиб қолганман! (кулади) Ёш бўлганман, ахир, хижолат бўларкан одам...\n- Қайнонангизнинг сизга муносабатлари?\n- (меҳр билан) Қайнонамларни характерлари жуда зўр! Қайнона эмас, ҳақиқий онамлардек! Келин эмас, қизларидай кўрадилар! Аввал, оилавий борди-келди қилган вақтларимиз қандай яхши муносабатда бўлсалар, ҳозир ҳам шундай! “Битта қизим, иккита бўлди” дейдилар. Қайнонам ҳам, Қайнотам ҳам, доим “қизим” дейишади, “келин” деган сўзни эшитмадим ҳам, унақа чақиришмайди ҳам, худди ўз фарзандидай қабул қилишган!\n- Қайнонангизнинг касбингизга муносабатлари қандай бўлди?\n- Қайнонамлар Руқия ойижоним ўзлари санъатни жуда яхши кўрадилар! Турмушга чиқаётганимда ҳам санъатни давом эттиришимни билганлар ва жуда яхши муносабат билдирганлар. “Бегим” қўшиғимни жуда яхши кўрадилар, қўл телефонини чақириш қўнғироғига қўйиб олганлар!\n- Биринчи марта оқ кўйлак кийганда нимани ҳис қилдингиз?\n- Оқ либос кийиш ҳар бир қизнинг орзуси! Шу орзуга етганлигим, ҳис-ҳаяжон, покликдан иборат қандайдир ўзгача ҳиссиётни сездим! Бир сўз билан айтганда бахтли онлар...\n- Тўй либосингизни қайси жиҳатига қараб танладингиз?\n- Тўй либосини администраторим Ўткир аканинг рафиқаси, ҳамда бир дугонам билан бирга бир кунда танладик. Кун давомида 2-3 ўзим ёқтирган энг яхши либослар салонларига кириб чиқдик. Балки инжиқ бўлмаганимгами, кўнглимдагидек кўйлакни бир кунда топдим! Аввалига кўриниши ёққани, кийганда ёқмади, баъзи ёққанларини бўлса, ўлчами тўғри келмади. Кейин кутилмаганда бир салонга кирганимда, шу тўй куни кийган либосим кийиб кўрганимдаёқ лойиқ келди ва кўзгуга қараганимда юрагим “жиз” этди, ўзимни маликалардек ҳис қилдим! (самимий кулади) Чунки кийиб кўриш жараёнининг ўзидаёқ мени маликалардек қилиб, безантиришди. Ўша вақтда хурсандчилигимнинг чеки йўқ эди. Тўй либоси танлашда иложи борича бежирим ва нафис бўлишига аҳамият бердим. Жуда ҳам кўзга ташланишмаслиги ва шу билан бирга, жуда ҳам одми бўлмаслиги керак эди! Шунингдек, жуда очиқ ҳам бўлмаслиги керак эди!\n- Турмушга чиққандан сўнг, кийинишингиз қанчалик ўзгарди?\n- Йўқ, турмушга чиққанимдан сўнг, кийиниш борасида ҳеч қандай таъқиқлашлар бўлгани йўқ, аввал қандай кийинсам, ҳозир ҳам шундай кийинаман! Ўзи олдин ҳам очиқ кийинмаганман, очиқ кийинишни ёшлигимдан ёқтирмайман.\n- Тўйдан сўнг, тез орада ҳомиладор бўлганлигингиз, яна тўй кунидан “фотошоп” қилиб тарқалган суратлар гап-сўзларга сабаб бўлди...\n- Энди, (кулиб) турмушга чиққач, ҳомиладор бўлиш табиий ҳолат, менда бирдан, тез бўлди. Ниятимиз холис экан, ўзи тўйдан кейин бирданига ҳомиладор бўлиб, тезроқ фарзанд кўришни орзу қилгандим. Чунки, ёшим 25 да, айни фарзандли бўладиган ёшдаман. Энди, Худонинг бериши, шукур! Тарқалган суратларга келсак, кимлардир суратларимни “фотошоп” қилиб чиқишди, ўзим ҳам инстаграмда кўрдим. Энди, нима дейман, санъаткорлар, хонандалар ҳақида гап-cўзлар доим бўлган, бўлади. Битта мен қолиб кетган эканман! (кулади) Шу қиз ҳақида ҳеч ким ҳеч нарса демаяпти, шу қиз ҳам қолиб кетмасин, дейишган бўлишса керак.\n- Ҳомиладорлигингизни билганингизда нимани ҳис қилдингиз?\n- О... жуда ҳам хурсанд бўлдим! Ҳақиқий бахт! Болаларни жуда ҳам яхши кўраман. Ҳар бир турмушга чиққан қизнинг орзуси, она бўлиш! Дугоналаримнинг ҳаммалари турмушга чиқиб, 2-3 фарзандли бўлишган. Уларни кўриб, болаларига ҳавас қилардим, мен ҳам оила қурганимда, шундай фарзандларим бўлса, деб орзу қилардим. Аввалига кўнглим беҳузур бўлганида, шунчаки ёқмаган овқат еган бўлсам керак, дегандим. Кейин бу ҳолат қайтарилавергач, текширтириб, ҳомиладорлигимни билганимда, қувончдан бошим осмонга етди! Биринчи бўлиб, турмуш ўртоғимга айтганимда, “ота бўламан” деб, ўзларида йўқ хурсанд бўлиб кетдилар! (кулади)\n-Ҳомиладор ҳолатда, тўй хизматларига бориш қийинчилик туғдирмадими?\n-Йўқ, ҳомиладорлик енгил кечяпти. Ҳозирча қийналмаяпман, ҳаммаси яхши. (кулади)\n- Уйда келинлик вазифаларини қанчалик уддалаяпсиз?\n- 25 ёшга кирган қизнинг қўлидан ҳамма нарса келиши керак! Ўзи азалдан уй ишларига уқувим яхши! Лекин, касбим юзасидан сал камроқ хизмат қилаяпман. Сабаби, қайнона-қайнотам Навоийда яшашади! Биз эса, Тошкентдамиз! Шунинг учун, тўйдан сўнг, бироз вақт бориб, хизматларида бўлдим. Кейин эса, рўза вақтида уларникида бўлдик! Ўзи уларнинг ёнида бўлсам, яхши бўларди! Кетганимиздан сўнг, қўнғироқ қилиб ўзлари ҳам буни айтдилар, “биз билан яшаганингда яхши эди, сенга жуда ўрганиб қолдик” дедилар. Лекин, энди иложи йўқ, ижодимиз Тошкентда! Лекин, кейинчалик ҳаммамиз бирга яшаш ниятимиз бор! Ҳозирча бирга яшашни ўзлари ҳам ҳоҳлашмаяпти, “ҳали бақувватмиз, ҳамма нарсага улгурамиз, сизлар ижодингизни қилинглар, ҳозир сизларга халақит бермайлик. Эртага фарзандли бўлганингизда ёрдамлашамиз” дедилар. Лекин, кейинчалик барибир бирга яшасак керак, чунки турмуш ўртоғим уйда кенжа фарзанд!\n- Қайнонангизга хизмат қилганда, қайси ишни қила олмадингиз? Тан олиб айта оласизми?\n- Менимча, мен қила олмаган иш бўлмади! Қайнонамлар ҳам, ундай ҳамма ишдан камчилик қидирадиган аёл эмаслар!\n- Тошкентда, Навоийда ҳам, келин бўлгач, чиқиб кўча эшик олдини супуришингиз қандай бўлди?\n- О... Тошкентда ҳам, Навоийда ҳам қўшнилар чиқиб қарашлари, бу одатий ҳол. (кулади) Уйдан чиқиб кетишимгача, қаерга кетишимгача кузатиб туришади. Нима кийиб чиқди, қандай кийинди, қизиқишади! Яхши сўрашишади, ҳурмат қилишади, санъаткор бўлганим учунми бошқа келинларга қараганда менга эътибор кучлироқ! Тошкентдаги уйимизда ҳам, ҳамма уй юмушларини ўзим қиламан, кўча эшик олдини супурганимда, қараб кузатиб туришлар бор. (кулади) Ҳаттоки, қўшнилар бир-бирларидан “уйда овқат қиладими? Иш қиладими? Ахир санъаткор-ку, уйда иш қилишни биладими?” деб ҳам сўрашар экан! (кулади) Ахир Санъаткор ҳам инсон-ку, уйда иш қилиши табиий.\n- Ошхонада қандай бекасиз?\n- Яхши бекаман! Турмуш ўртоғимга ҳамма пиширган таомларим ёқади. Ўзлари ҳам овқат танламайдилар, овқат борасида инжиқ эмаслар. Аммо, суюқ овқатларни унчалик ёқтирмайдилар.\n- Турмуш ўртоғингиз ва сиз ҳам хонандасизлар. Оилада Рашк? Кимда кучли?\n- Ҳозир иккаламизда ҳам нормал! (кулади) Бошида уларда жуда кучли эди! Энди шоу бизнесга кирган вақтларимда, улар жуда рашкчи эдилар! Шунақа рашк бўлардики! Ўша пайтларда рашкдан жуда ҳам қийналганман! Кейин-кейин, атрофимдаги ижодкорларни кўриб, билиб, ҳамма менга яхши кўз билан синглисидек муомалада бўлишини билиб, 100 фоиз ишондилар! Ҳозир қаерга борадиган бўлсам, уларга айтаман, тушунадилар. Лекин, ўша пайтларда, менга осон бўлмаган! Чунки, ўринсиз рашк, ижодкорга халақит беради, ҳаттоки қўшиқ айтгим келмай қолган вақтлар ҳам бўлган. Кейинчалик тушунгач, менга қанчалик қийин бўлганини билдилар.\n- Турмуш ўртоғингиз ҳам хонанда. Сиз уларнинг атрофидаги қизларга қандай қарайсиз?\n- Энди тўғри тушуниш керак! Эркак хонанданинг клипига қиз тушади, эркак тушмайди-ку! (кулади)\n- Турмуш ўртоғингиздан кўра, таниқлисиз! Улар бунга қандай қарайдилар?\n- Бу нарсани ўзлари ҳам тан оладилар. Улар ижодга мендан бир неча ой ўтиб, кириб келганлар. Улар билан менинг атрофимдаги санъаткорларнинг давраси бошқа. Энди, ҳозир ўзлари ҳам ҳаракат қиляптилар. Яккахон бўлиб, миллий йўналишда ижод қиляптилар. Ўзи ниятлари ҳам бошидан шу эди. Ўзларини алоҳида ижод йўлини бошладилар.\n- Ижод борасида, қўшиқлар борасида маслаҳатлашасизларми?\n- Албатта! Кўп маслаҳатлашамиз! Деярли гаплашадиган мавзуларимизнинг кўпи санъат борасида! Чунки, бир соҳадамиз! Кўпинча фикрларимиз ҳам бир жойдан чиқади.\n- Ёш оиласизлар, баҳслашасизларми? Аразлашиб қолинса, ким биринчи бўлиб гапиради?\n- Баҳслашиш бўлиб туради. Фақат бир марта аразлашганмиз, (кулади) биринчи бўлиб мен гапириб кетганман. Чунки, эркак киши ғурурли бўлади, барибир биринчи бўлиб гапириб кетмайди, менимча. Сиз ҳам гапирмай, аразлаб юравермайсизу... Барибир оилада Эркак кишининг гапи биринчи ўринда туриши керак! Асосий, ҳал қилувчи гапни эркак киши гапиради!\n- Танқидга қандай қарайсизлар? Масалан, улар сизни, ёки сиз уларни танқид қилсангиз?\n- Агар мен танқид қилсам, уларни жаҳллари чиқиб кетади! (кулади) (меҳр билан)“Менга ўргатма! Ундай қилма!” дейдилар. Кейин улар ҳам менга танқид қилиб гапирсалар, мен ҳам, “эээ, йўқ” дейман! (кулади) Ташқи кўриниш борасида танқид қилмайман, чунки кийинишда дидлари яхши! Кийиниш борасида, бирга кийим танламаймиз, улар ўзларига оладилар, мен ўзимга оламан. Улар менга бирор кийимни “кийманг” десалар, киймайман! Лекин, мен уларни олдин соч фасони борасида, танқид қилардим. “Сочингизни тепага кўтарманг” дердим. (кулади) Ҳозир соч фасонини ўзгартирганлар, ўзгартириб, танқиддан қутилдилар. (кулади) Ўзи ўша соч фасони ҳам ярашарди, аммо менга ёқмасди. Энди вақт ўтиб, жиддийлашдиларми, шунга соч фасонини ўзгартирдилар.\n- Турмуш қургач, қарашларингиз қанчалик ўзгарди?\n-Турмуш қургач, ҳаётга бўлган қарашларим жиддийлашди. Оилага масъулият биринчи ўринга чиқди! Қаерга хизматга борсам ҳам, оиламнинг шаъни зиммамда эканлиги ёдимда туради!\n- Тўйдан сўнг, хонанда сифатида тўйларга чиқишингизга янги оила аъзоларингизнинг муносабатлари?\n- Бу борада олдиндан келишиб олганмиз! Битта соҳадамиз, тушунадилар. “Тўйга чиқишимга қаршилик қилмайсизми?” деганимда, рухсат бердилар. Фақат, “узоқроқ жойларга сал камроқ тўй олинглар” дедилар. Лекин, ўзлари атрофимдагиларни ишончли инсонлар эканлигини яхши биладилар. Ижод бошлаганимда, атрофимда фақат яхши, ишончли инсонларни учратганига, доим шукур дейман! Қайнонамлар ҳам мени тўғри тушунадилар, бу мени ишим эканлигини биладилар!\n- Сизнинг фикрингизча оила мустаҳкамлигининг сири нимада?\n- Оила мустаҳкамлигининг сири кўп нарсага боғлиқ! Биринчи ўринда, бир-бирини тушуниб билишда, ишончда ва муҳаббатда, деб ўйлайман! Аёл киши барибир бир поғона пастда туради, деган гап ҳам бор. Бу ёмон гап эмас, барибир аёл киши, эрининг гапига кириб, “хўп” деб, ҳурматини жойига қўйиб, оилани сақлаб туриши керак. Чунки, ҳаммаси аёлнинг қўлида, деб ўйлайман. Агар баланд келмоқчи бўлиб, тинмай гап қайтарса, у оила, оила бўлмайди!\n- Турмуш ўртоғингиздаги айнан қайси жиҳатлар сизни ўзига қаратган? Сиздаги қайси жиҳатларга уларга маъқул бўлган?\n- Шўх, самимий, у киши билан гаплашиб ўтирсангиз, зерикмайсиз. Мен ўзим жиддий бўлганлиги учун, агар иккаламиз ҳам жиддий бўлганимизда, зерикиб ўтирган бўлардик. Жуда ҳам оқкўнгил инсон, фильм кўрсалар ҳам таъсирланиб кўзга ёш олишлари мумкин. Мен тўғримда эса, улардан сўраш керак! Ўзлари биринчи ўринда, оддийлигингни яхши кўраман, дейдилар.\n- Қайси қўшиғингиз уларга ёқади? Қўшиқларингиз ичида уларга аталгани ҳам борми?\n- Йўқ, уларга аталган қўшиғим йўқ, ҳозирча! Лекин, куйлаш ниятим бор! Биргаликда дуэт куйлаш ниятимиз ҳам бор! Улар ҳам менга бағишлаб қўшиқ куйламоқчилар! Турмуш ўртоғимга миллий руҳдаги қўшиқларим кўпроқ ёқади! Қўшиқларимдан айниқса, Озодбек ака Назарбеков билан куйлаган дуэтимиз “Ака-сингил”, ҳамда ўзимни “Отажон” қўшиғим ёқади.\n- Ҳаётдаги энг катта ютуғим нимада деб ўйлайсиз?\n- (ўйлаб) Орзуйимга эришиб санъат йўлида ижод қиляпман, танилдим, қўшиқларим тингловчиларга манзур бўлмоқда! “Ниҳол” Давлат мукофоти эгаси бўлдим! Севган инсонимга турмушга чиқдим, фарзанд кутяпмиз! Буларнинг ҳаммаси мен учун жуда катта ютуқ, жуда катта бахт! Кўз тегмасин!\n- Тўйдан сўнг, турмуш ўртоғингиз билан бир-бирингизга талаблар қўйдингизларми?\n- Мен тўйга чиқишга рухсат олдим, тушундилар. Лекин, у киши қўйган талаб, кечаси юрмаслик бўлди! Яъни, кечаси овоз ёзишга студия олмайман! Ҳамма қўшиқларни кундузи ёзаман! Ўзи аввал ҳам шундай эди! Яъни, турмуш қурмай туриб, севги изҳор қилиб, турмуш қурамиз, деб гаплаша бошлаган вақтимиздан талаблари шу бўлган! Лекин, тадбирлар билан бирдан кутилмаганда чақириб қолишлари мумкин, шундай пайтда бирга боришга ҳаракат қилардилар, бора олмасалар, телефон қилиб турардилар. Ҳозир эса, бирга боришлари мумкин.\n- Турмушга чиқаётганда онангизнинг қилган насиҳатларидан қай бири қулоғингизда қолди?\n- Онамларни ҳар битта гаплари қулоғимда! Биринчи навбатда, “уйга гап ташима”, деганлар. Бу гапни айтмасалар ҳам, атрофдагилардан кузатиб, биламан! Уйдаги гапни кўчага олиб чиқмаслик керак! Онага ҳам ҳамма гапни айтавермаслик керак, айтадиган гап бор, айтилмайдиган гап бор! Онангизга ҳар бир гапни, ҳар бир кичик уришганни ҳам келиб айтаверсангиз, барибир она, сиқилади, асаби бузилади, шуни ўйлаб, хафа бўлади. Натижада, эрингизни онангизга ёмон кўрсатиб қўйишингиз мумкин! Оилада эса, эру хотин уриши, дока рўмолнинг қуриши! Эру хотин ярашиб кетаверади, онанинг кўнглида эса, ғашлик қолади! Шунинг учун ҳам, фақат онани хурсанд қиладиган яхши гапларни айтиш керак!\n- Фарзанд кутяпсиз, онангиз сизнинг тарбиянгизда қўллаган қайси усулларни ўз фарзандингизга қўлламоқчисиз?\n- Биринчи навбатда, эркалатиб юбормаслик керак! Мен битта қиз бўлганимга, онамлар мени бекаму кўст вояга етказганлар, лекин шунда ҳам биттагина қизим, деб эркалатиб юбормаганлар! Мен ҳам эркаланиб кетмаганман! Ўзим ҳам болалардаги ортиқча эркаликни ёқтирмайман! Яъни, тарбиясиз эркаликни назарда тутяпман! Масалан, боласини кўнглига қараб, оғзидан чиққанини олиб беради, одобсизлик қилса, оғзидан ёмон сўз чиқса, шўхликка, эркаликка йўйишади. Менимча, фарзандга яхши тарбия бериш керак! Масалан, меҳмонда ўзини қандай тутиш, кўчада, уйда қандай одоб, ҳаммасини ўргатиш керак! Бошқаларнинг фарзандларини кузатаман, ҳар тарафлама эътибор бераман. Мақсадим, Худо ҳоҳласа, бўлажак фарзандимга бошидан тўғри тарбия бериш! Менимча, болага она қорнидан тўғри тарбия бериш керак, деб ўйлайман. Бола она қорнидалигидаёқ, у билан гаплашиб, тўғри тарбия бериш керак.\n- Қўшиқларингиз ичида ўзингиз тан олиб айта оладиган плагиат борми? Плагиатга муносабатингиз?\n- Бор, “Юрагим йиғлар” қўшиғим турк қўшиғидан олинган. Зийнат деган хонанда куйлаган. У қўшиқ бизга, Сардор ака Раҳимхонга ва менга жуда ҳам ёққан! Шу қўшиқни яхши кўриб қолганим учун куйлаганман, рейтинг учун эмас! Лекин, қўшиқ кўпчиликка ёқди! Муносабатим эса, агар кимдир яхши кўриб, ҳавас қилиб айтса, “фалончининг қўшиғини айтяпман” деб очиқ айтиши керак! Лекин, тан олмайдиганлар ҳам бор, мен бунга албатта қаршиман. Агар ўша қўшиқнинг муаллифи ҳаёт бўлса, иложи борича розилигини олган яхши. Лекин, агар муаллиф ҳаёт бўлмаса, ёки бошқа шаҳарда яшаса, розилигини олишнинг имкони бўлмаса, муаллифни барибир келтириб ўтиш керак. Ўзим Зийнатни Туркияда яшагани учун ҳам, манзили ва телефонини билмайман. Агар топиш имкони бўлса, ҳеч иккиланмай, қўшиғини яхши кўришимни тушунтириб, розилигини олган бўлардим!\n-Дуэт куйламоқчи бўлсангиз, биринчи навбатда қайси жиҳатига эътибор бериб танлайсиз?\n- Биринчи ўринда дуэтдошнинг овоз имконияти ва овозни бир-бирига тушишига эътибор қиламан. Агар бир-бирига овоз тушмаса, дуэт яхши чиқмайди. Хонандалардан дуэт айтиш таклифлари кўп бўлади, биринчи навбатда овозларимизни мос тушишига қарайман.\n- Дуэтларингиздан ўзингизга энг маъқул бўлгани?\n- Энг ёққан дуэтим Ўзбекистон ва Қорақалпоғистон Халқ артисти Озодбек ака Назарбеков билан “Ака-сингил” дуэтимиз! Кейин эса, устозим Ўзбекистонда хизмат кўрсатган артист Сардор Раҳимхон билан куйлаган дуэтимиз ҳам ёқди!\n- Қайси жиҳатдан маъқул бўлди, бу дуэтлар? Овоз мос тушганлиги учунми, ёки уларнинг рейтинг даражаси юқорилигими?\n- Озодбек акага таклиф биздан бўлганди! У пайтда рейтингни ўйламаганмиз, лекин барибир шундай санъаткор билан дуэт айтгач, танилиш мумкин эди! Менга биринчи навбатда мавзунинг ўзи ёққанди! Ака-сингил мавзуси, ҳеч ким куйламаган мавзу бўлган. Ғоя Сардор ака Раҳимхондан чиққанди. Озодбек акага ҳам мавзу маъқул бўлган. Чунки, севги-муҳаббат мавзусида дуэт куйлаш тўғри келмасди, бошқаларни такрорлаш бўларди! Бошқа деярли ҳамма мавзуларда айтиб бўлинганди! “Ака-сингил”нинг ғоясини биринчи марта Иқбол Муҳаммаджонов тайёрлаганларида, эшитиб йиғлаганман! Мавзунинг яқинлигими, таъсирлилигими, билмадим, роса йиғлаганман. Бу энг яхши кўрган дуэтларимдан, клипини ҳам яхши кўраман. Устозим Сардор Раҳимхон билан куйлаган дуэтимиз ҳам, мухлисларга ёқди. Бошида бирга дуэт куйламай, шунча йилдан сўнг куйлаганимизнинг сабаби, “шогирдини ўзининг рейтинги билан кўтармоқчи” демасликлари учун, Сардор ака ҳам, “ўзини кучи билан кўтарилсин, вақти келганда айтамиз” деган гаплари бўлганди. Шунинг учун ҳам, бошида мен билан дуэт куйлашни ҳоҳламаганлар. Дилсўз бўлиб, ўз ижоди билан танилсин, деганлар. Масалан, Озодбек Назарбеков билан куйлаган дуэтимиз ҳам, ўзимнинг “Бегим” қўшиғим оммалашганидан сўнг чиққан. Ўзингиз меҳнат қилиб, ўзингизни кўрсатгандан кейин дуэт куйласангиз бошқа гап.\n- Айни вақтда ижодингизга нима етишмаётгандек?\n- Менимча, янги клиплар суратга олдирмаётганлигим бўлса керак. Ҳар ой янги клип чиқара олмайман. Энди камчиликлар бўлса, аста-секин тўғрилаяпман. Яна нима етишмаётганлигини мухлислар айтишсин.\n- Албатта! Тақдир бор нарса! Турмуш ўртоғим билан битта туғруқхонада туғилганимиз, вақт ўтиб, учрашиб, бир-биримизга кўнгил қўйиб, оила қурганимиз ҳам, Тошкентга келиб ижод қилганимиз, орзуларимизга эришганимиз ва эришиб келаётганлигимиз, бахтимиз ҳам, бу тақдир!\n- Хонанда ва актрисалардан сирдош дугонангиз борми?\n- Зиёда, Малика Эгамбердиева, Юлдуз опа Турдиева дугона ҳам эмас, ҳақиқий опамлардек! Яна, Умидахон, актрисалар Асал Шодиева, Севара Солиевалар билан яқинмиз.\n- Эндиликда бироз бўш вақтингиз пайдо бўлгани табиий. Бундан унумли фойдаланиб, ҳозирда қандай китоблар ўқияпсиз?\n- Албатта, она ва болалар ҳақидаги китобларни! Бундан ташқари, кўпроқ шеърий китобларни ўқишни ёқтираман. Айниқса, Муҳаммад Юсуфнинг шеърларини кўпроқ ўқийман.\n- Ижодига унча кўп бўлмай концерт бераётганлар ҳам бор. Сизга эса, ижод бошлаганингизга бу йил 6 йил тўлади. Яккахон концерт дастури ҳақида ўйлаб кўрдингизми?\n- Концерт бериш ниятим бор! Бу борада таклифлар ҳам кўп бўляпти! Талаблар борлигидан хурсандман. “Қачон концерт қўясиз?” деб, савол берганлар ҳам кўп! Энди Худо ҳоҳласа, фарзандли бўлгач, кейинги йилга концерт бериш ниятим бор! Чунки, концерт қўйиш жуда ҳам масъулиятли! Куч йиғиб, эсда қоладиган концерт беришни ҳоҳлайман!\n- Концерт берсангиз, тўлиқ жонли ижрода бўлиши мумкинми?\n- Бўлиши мумкин! Ҳаммаси тайёргарликка, шароитга боғлиқ! Энди биринчи концертни тўлиқ жонли ижрода бериш қийин, чунки ҳаяжон жуда кучли бўлади. 100 фоиз жонли ижро бўлмаса ҳам, барибир орасида жонли ижрода қўшиқлар бўлади. Эсда қоладиган концерт бўлишини истаганим учун, вақт керак, деб ўйлайман.


Ҳизбчи аёллар озод қилинди\n09 декабр 2021, Тошкент вақти: 00:20\nСиёсий фаоллиги билан танилган Ҳизбут-Таҳрир партияси кейинги пайтларда ўз сафига кўплаб аёлларни ҳам жалб қила бошлаган.\n10 август куни Андижонда Ҳизбут-Таҳрир партиясига аъзоликда айбланган 6 аёл устидан ҳукм ўқилиб, улардан тўрт нафарининг суд залидан озод қилинишини маҳаллий ҳуқуқ ҳимоячилари Ўзбекистон шароитида адвокатларнинг муваффақияти деб ҳисобламоқдалар.\nЖиноят ишлари бўйича Андижон вилоят суди олдида жавоб берган олти нафар аёлга диний-сиёсий фирқага аъзоликда айбланганларга қўйиладиган стандарт айбловлар илгари сурилди.\n37 ва 21 ёш оралиғида бўлган аёллар Ўзбекистон конституцион тузумига тажовуз қилиш, жамият хавфсизлигига таҳдид солувчи материалларни тарқатиш ҳамда диний-экстремистик ва бошқа таъқиқланган ташкилотларга аъзо бўлиш ёки раҳбарлик қилишни назарда тутувчи Жиноят кодексининг тегишли моддалари қўйилди.\nОлти ярим йиллик қамоқ жазосига ҳукм этилган Муҳаррамхон Ғиёсова вояга етмаган болаларни ғайриижтимоий фаолиятга жалб этиш моддаси бўйича ҳам судланди.\nАйбланувчилардан яна бири Нилуфархон Тожибоева 5 йилу 3 ойга озодликдан маҳрум этилди. Қолганларга эса шартли жазо тайинланиб, суд залидан озод қилинди.\nБир неча ой давом этган маҳкама жараёнини “APPEAL” Андижон минтақавий инсон ҳуқуқларини ҳимоя қилиш жамияти кузатиб борди ва жараён устидан жамоатчилик назоратини ўрнатди. Ташкилот раиси Саиджаҳон Зайнобиддинов айбланувчиларнинг кўпчилиги озод этилганини адвокатларнинг ютуғи, деб ҳисоблайди.\n- Ҳимоя нуқтаи назаридан адвокатлар деярли прокуратура устидан ғалаб қозонди, деса бўлади. Олтита судланган аëлнинг ичида тўрттаси ҳозир очиқда қолаяпти. Шу ҳолатда адвокатлар бундан ортиғини қилиша олмасди¸ дейди Саиджаҳон Зайнобиддинов.\nҲуқуқ ҳимоячисига кўра, маҳкама жараёни давомида айбланувчи аёллар ўзларининг ҳақиқатан ҳам Ҳизбут-Таҳрир партиясига аъзо бўлганини айтишган.\n- Ҳақиқатан айблари исботланган¸ ўзлари бўйнига олишган. Айблов хулосасида ëзилган. Биринчи аëл буларнинг ташкилотчиларидан бўлган¸ иккинчиси бир халқанинг бошлиғи бўлган. Яъни уларнинг ўзларига яраша унвонлари бўлган. Биттаси нақиба бўлган. Бошқаси ўша халқа бошлиғи¸ ҳизбиями деган унвонда бўлган¸ дейди Саиджаҳон Зайнобиддинов.\nМарказий Осиё минтақасида тинч сиёсий кураш орқали моҳиятан аёллар фаоллигини чекловчи “халифалик”ни барпо этиш ғоясини тарғиб этувчи Ҳизбут-Таҳрир фирқаси деярли бир хилда эркак ва аёлларни ўз қаторига жалб этади.\nАйрим ғарб давлатларида ҳамда бутун Марказий Осиё ҳудудида Ҳизбут-Таҳрир диний экстремистик ташкилотлар рўйхатига киритилган. Ўтган йиллар давомида ушбу фирқага аъзоликда айбланиб юзлаб эркаклар қаторида аёллар ҳам қамоққа ташланган.\nСаиджаҳон Зайнабитдинов мамлакатдаги ижтимоий вазиятни танқид этувчи Ҳизбут-Таҳрир партиясига аёлларнинг аъзо бўлаётгани тасодиф эмаслигини айтади.\n- Бошқа ташкилот бўлмаганлиги учун ҳам бўлиши мумкин. Чунки инсон ўзининг ички норозиликларини¸ ўзининг дунëқарашларини қайсидир шаклда ифода қилиши керак бўлади. Балки бошқа оқимлардаги шунақа фаолликлар аëлларни ҳимоя қиладиган бошқа ташкилотлар йўқлиги учун келиб чиқаëтгандир¸ дейди Саиджаҳон Зайнобиддинов.


Хизмат вазифасини ўтаётган шифокорга яна тажовуз қилинди - zarnews.uz\n29 сентябрь куни эрталаб соат 06:40 атрофида Самарқанд шаҳар тез тиббий ёрдам бўлими ходими - 53 ёшли Нариман Мамутов чақириққа келган вақтда маст ҳолатда бўлган нотаниш киши томонидан калтакланди.\n– Тонгга қадар 15 га яқин чақириққа чиқдим. Эрталаб, навбатчилигим тугашига ярим соат қолганида сўнгги чақириққа юборишди. Манзилга етиб бориб беморга ёрдам кўрсатдик. Тез тиббий ёрдам машинасида, катта йўлдан кетаётганимизда бемор ўзидан ўзи менга ташланиб, икки-уч маротаба бошимга урди, қўлимни тишлаб тортди, - дейди, шифокор Нариман Мамутов.\nТез ёрдам машинасида бўлган беморнинг бундай ҳаракатидан ҳайдовчи ва ёрдамчи ҳамшира ҳам қўрқиб қолган. Тажовузкорнинг иккинчи бор шифокорга ташланиши чоғида беморнинг шериги уни ушлаб қолиб, шифокор Нариман Мамутовни аранг қутқариб қолган.\n– Бизни ҳеч қандай сабабсиз урган фуқаролар жазосини олишини истайман. Шифокорларни ҳақоратлаб, уларга қўл кўтараётган одамларга жиддий чора кўрилмаётганлиги учун ҳам бундай ҳолатлар тез-тез содир бўляпти. Ахир биз инсонларнинг саломатлиги учун хизмат қиламиз-ку?! Шифокорларнинг ҳуқуқини ҳимоя қиладиган қонун жорий этилиши лозим, -дейди жабрланувчи шифокор.\nДарҳақиқат, машаққат билан инсонларга кўмак бериш касбини танлаган шифокорларнинг ҳуқуқларини ҳимоя қилиш учун алоҳида ҳужжат қабул қилиш вақти келганга ўхшайди. Елкасига улкан масъулиятни олиб, инсон саломатлиги йўлида туну-кун хизмат қилаётган ушбу касб эгаларига нисбатан бугунги кунда бўлаётган муносабатни ўзгартиришимиз зарур.


1 одам курортга дам олишга борибди. Бир куни пляжда загар олиб ётса ёнига бир чиройли, қомати келишган аёл келиб загар олишга ётибди. Аёлни ёнига бир одам келиб:\n— 300$ бераман мен билан дам олинг, дебди.\n— Аёл йўқ, деб жавоб берибди.\nБир оздан кейин қайтиб келиб 500$ бераман дебди. Аёл яна йўқ деб жавоб берибди.\nЯна вақт ўтгандан кейин келиб 1000$ бераман розимисиз, деб сўрабди.\nАёл йўқ, ҳохламайман, бошқа келманг, дебди.\nАёлни ёнида загар олиб ётган одам хайрон бўлиб аёлдан сўрабди:\n— Нимага рози бўлмадиз? 1 соатда 1000$ ишлаб олардиз, - деса. Аёл:\n— Ака сиз ким бўлиб ишлайсиз?\n— Мана қаранг, сиз дам олишга келдиз. Ҳозир сизга тракторда ер ҳайдаб беринг дейишса, нима жавоб берардиз? Эркак:\n— Тракторда ишлашдан чарчаб дам олгани келганман, ишлагани эмас, дердим.\n— Мен ҳам чарчаб дам олгани келганман, - дермиш.\nЯрим кечаси телефон жиринглади.\n— Ҳа, ухлаяпсанми?\n— Ухлаётган бўлсанг, ухла-да, нега телефонни кўтарасан?!\nМулла Насриддин,- деди бир лақма, — нима учун қулоғим иккита-ю, оғзим битта?\n— Кўпроқ тинглаш учун қулоғинг иккита,— жавоб берди Афанди,— агар оғзинг ҳам иккита бўлганда, одамларнинг миясини қоқиб қўлига берардинг!\nХотин эрига курортдан телефон қилмоқда.\n— Бу ерда бир ой дам олиб, ярим вазнимни йўқотдим. 100 килодан 50 килога тушдим. Яна қолсам майлими?\n— Яна бир ой қолақол.\n— Отангизнинг ичкиликда ўлгани етмасмиди, ахир бунча кўп ичасиз?—сўради биров Тимур-акадан.\n— Отамни ўлдирган шу ароқ бўладиган бўлса, мен уни ичиб тугатиб юбормоқчиман! — жавоб берди Тимур-ака.\nБир деҳқон эшак миниб шаҳарга келар эди. Иттифоқо эшаги хоннинг арки ёнига келганида ҳанграб юборди. Арк тепасида турган хон аччиғланиб, деҳқонни дарралашга буюрди.\nҲукм ижро қилинди. Эзилган деҳқон ҳанги эшакдан қутулиш учун уни бозорга олиб кириб, Афандини кўрди-да, бошига тушган ҳодисани сўзлади.\n— Қўй, бунга ҳафа бўлиб эшагингни сотма, - деди Афанди, - ҳамма эшак ҳам эшакни кўрганда ҳанграйди!\nАфандининг хотини жангари чиқиб қолди. У арзимаган нарсага идиш-товоқларни синдирар, Афандининг юзига чанг солар, яна дод деб, қўшниларни йиғар эди. Афанди уйига келишга юраги бетламай, кечгача кўчада санқиб юрди, кеч бўлганда уйга келса, устидаги тўнини ечмай туриб, хотини жанжал бошлади:\n— Онам туғмай ўлсин, сизга тегиб ҳеч ҳаловат кўрмадим! Одамларнинг эри ҳар кўчага чиққанда ҳеч бўлмаса мози кўтариб келади, сиз бўлсангиз сўппайиб кириб келасиз!\n— Ҳмм... шуни айтинг, тақдир экан-да!\n— Қаноатли хотинни топиб олиб қадрига етмайсиз. Мендан бошқа хотин бўлганда никоҳ кечаси сиз билан жанжал бошлар эди.\n— Офарин,— деди Афанди. — Ўртамизда тинч ўтган кун ўша кун эди!\n— Ресторандан чиққанимни биламан, бир безори бошимдаги телпагимни юлиб қочса бўладими!, - деб кўнглини ёрибди ўртачароқ бир шоир.\n— Табриклайман! Кимгадир ҳеч бўлмаса телпагингиз керак бўпти-ку!\nСизнингча, оилада тинчлик-ҳотиржамлик ҳукм суриши учун нималар бўлиши керак?\n— Энг аввало, сабр-тоқат, меҳр-муҳаббат, бир-бирини тушуниш ва албатта, уйда камида иккита телевизор бўлиши керак.


«ROYAL» – ЮКСАК ДИДЛИ МЕҲМОНЛАР УЧУН - AUZ.UZ\n«ROYAL» – ЮКСАК ДИДЛИ МЕҲМОНЛАР УЧУН\nҚиролларга хос маъносини англатувчи "Royal" меҳмонхонаси вилоятимиз бош кентининг қоқ марказида жойлашган бўлиб, 2009 йилдан буён Андижон шаҳрига ажиб тароват бағишлаб турибди. Ўтган қисқа давр мобайнида туризм индустриясидаги энг талабгор, нуфузли манзиллардан бирига айланди. Унга дунёнинг турли бурчакларидан келган меҳмонлар, ишбилармонлар, мутахассислар ва санъатшунослар тез-тез ташриф буюришмоқда.\nСайёҳларга 41 та хона тайёрлаб қўйилган бўлиб, замонавий қулайликларга эга. Шинам хоналарда ёқимли иқлим шароити муҳайё қилинган. Сунъий йўлдошга уланган телевидение, симсиз интернет тармоғи келувчилар вақтини мазмунли ва мароқли ўтишини таъминлайди. Бу ердаги конференц-зал турли тадбирларни ташкиллаштириш имконини беради. Кўркам бар, 60 хўрандага мўлжаллаган ресторанда меҳмонлар моҳир пазандалар тайёрлаган Шарқ ва Европа таомларидан баҳраманд бўлишлари мумкин.\nБизнинг манзил: Андижон шаҳри, Миллий тикланиш кўчаси -43.\nМаълумот учун телефонлар: (+998 74)228-33-94; (+998 74) 228-33-60.


Йўл ҳаракати хавфсизлиги бошқармаси ҳайдовчиларни огоҳлантиради! - zarnews.uz\nҲурматли йўл ҳаракати иштирокчилари!\nКелаётган ҳафта давомида республикамиз ҳудудида об-ҳавонинг кескин ўзгариши, қор ёғиши ва автомобиль йўлларида музламалар ҳосил бўлиши, ҳаво ҳароратининг кескин совиб кетиши кутилмоқда. Бу эса йўл ҳаракати қатнашчилари учун бир қатор ноқулайликларни келтириб чиқариши, йўл-транспорт ҳодисалари содир этилишига сабаб бўлиши мумкин.\nАйниқса, кундуз куни қор ва музнинг эришидан ҳосил бўлган сувлар тунги вақтда қайта музлаб сирпанчиқ ҳосил қилиши мумкинлигини унутманг.\nБиз барча ҳайдовчилардан транспорт воситасини бошқариш пайтида мураккаб об-ҳаво шароитини ҳисобга олиши, зарурат бўлмаганда тунги вақтларда ҳаракатланмаслик, айниқса, тезлик талабларига қатъий амал қилишни, пиёдалардан йўлни кесиб ўтишда ўта ҳушёр бўлиш, катталардан йўлларда болаларнинг ҳаракатини назоратга олишни сўраймиз.\nЙўлларда ҳаракатланаётган ҳайдовчилардан янада ҳушёрроқ бўлиш, йўлга чиқишда етарлича миқдорда ёнилғи заҳирасига эга бўлиш, иситиш тизими, ойна тозалагичлари носоз бўлган, яроқсиз шиналар ўрнатилган транспорт воситаларидан фойдаланмасликни сўраймиз.


Одам ўлмади, аммо адолат ўлмоқда! Очиқ бехаёлик шахсий хаёт?! - 7 Апреля 2018 - Sayyod.com\nБош сахифа » 2018 » Апрель » 7 » Одам ўлмади, аммо адолат ўлмоқда! Очиқ бехаёлик шахсий хаёт?!\nОдам ўлмади, аммо адолат ўлмоқда! Очиқ бехаёлик шахсий хаёт?!\nСўнгги кунлар хаммаёқда Му5 телеканалининг "Яширин камера" кўрсатувида намойиш этилгану аммо барчасини юзи "ёпилган" бехаёларни фош этиш сони қизғин мухокамада бўлмоқда.\nЯъни квартира топа олмаганиданми хиёбонларда сўришмачоғу тортишмачоқ қилиб юрган ёшларни видеотасвирга олиб юзларини кўрсатмай эфирга узатишгани.\nТабиийки жўшқин мухокама авжига чиқиб , фикрлар икки тарафга бўлинди, бу бир тараф шахсий хаётга аралашишда Му5 телеканалини айблаганлар бўлса, иккинчи тараф эса ва нихоят бу мавзу олиб чиқилди дея Му5 телеканали журналистларига офарин айтишди.\nБироз ўтмай бир янгиликлар сайти ушбу холат юзасидан ўша эфирга узатилган лавхаларда бир қиз ўзини эфирда кўриб, гўёки дори ичиб ўзини ўлдирди деган хабарни расман эълон қилди. Му5 телеканалининг "Марказий студия" дастури ушбу холат юзасидан ўз суриштирув ишини олиб бориб, бу ёлғон хабар эканини аниқлади.\nХўп, хечким ўлмапти ва асосий мавзу бу хабарда эмас, шу хабар туфайли хам бу мавзу янада оловлангани учун унинг доирасида айтиб ўтиб аниқлик киритиб кетяпман, аслида мени таъсирлантираётгани бошқа...\nМазкур холат юзасидан телеканал маъмуриятига Адлия вазирлигидан хам фуқароларнинг шахсий хаётига аралишиш холатларига келгусида йўл қўйилмаслик хақида хат келиб тушганидан хам хабардормиз...\nАММО ЛЕКИН ВА БИРОҚ!-деган жойи...\nХиёбон бу шахсий худудми? Адашмасам кўчадаги муштлашувлар ва уруш тўполон жамоат жойидаги безорилик ЎзРЖК 277-моддаси билан ва уй ичидагиси эса тан жарохати 109, 104 ва хоказо моддалар билан аниқ ва лўнда ажратиб қўйиларди. Бу масалани қонуний тарафи , маънавий тарафларичи:\nНима учун ЖАМОАТ жойидаги бехаёликлар очиқ ойдин кенг омма кўз ўнгида тургани ШАХСИЙ ХУДУД дея таърифланмоқда?\nДемак, бундан чиқди истаган одам ўз шахсий хаётидаги жинсий алоқасини хам кўчадаги дуч келган жойда амалга оширса бўлади, шундайми? Ва мабодо ўтиб кетаётган милиция ходими келиб эътироз билдирса унда шахсий хаёт дейиш мумкин, шундайми?\nБунақада бемалол кўчани қоқ ўртасида истаган пайти одам истаган хунрезликни қилса бўлар эканми?\nҚачондан бери шахар бедарвоза бўлиб қолдию мен бехабар қолдим?\nБундай кўрсатувларни адашмасам "Ёшлар" ва "Тошкент" телеканалларида хам кўргандек эдим. Ё журналистика фақат давлат телеканалларига мумкинми? Ғалатию...\nМавзу доирасида шахсий хаёт дея эътироз билдираётганлар сафидагиларни нимасига тегиб кетаётганини билмадиму, аммо аввало юқорида келтириб берганимдек шахсий хаёт учун ШАХСИЙ худуд бўлган уй ва ётоқхона мавжуд!\nЖАМОАТ жойида очиқдан-очиқ қилинаётган барчаси жамият мухокамасида бўлаверади!\nАйниқса бу бошқаларга салбий таъсири бўлиши мумкин бўлган хатти-харакат ва намойишларни нишон остига олиш - касби тақозо этган журналистларни бурчи хисобланади!\nЖурналист бу аввало жамиятдаги мавжуд муаммони мавзу тариқасида мухокамага олиб чиқиб уни бартараф этишдаги масъул бўлган ижод аскаридир!\nЎша хиёбонларга эътироз билдираётганларни фарзанди хам бориб қолишига хечким кафолат бера олмайди! Мана шундай мавзулар олиб чиқилаётган экан, "Кеттик хиёбонга! Бир хиёбонни сўлим жойига олиб бориб а!" деган фикрлар ўз ўзидан йўқолиб бораверади.\nБу қанчадан қанча тарбияси ва нафси бузуқларни тартибга солишда журналистдек жамият посбонини ўрни катта бўлади.\nЎша боғларга биз фарзандларимиз билан борамиз... хар нафси бузуққа имкон ва шароитни ётоқхонасидан то кўчагача қўйиб бераверсак хожатхонани ошхонадан нима фарқи қолади?\nШу учун бундай иллатларни, хусусан ориятли ва мусулмон халқимизни келажагига салбий таъсир этувчи муаммоларни бартараф этишда курашаётган журналистларни оёғига болта уриш бу жамият покизалиги олдидаги катта хато ва гунох!\nЎзини ўлдиришдек тарқалган миш-мишга эса, куппа-кундузи кўчада бехаёлик қилиб ўтирган одам ориятдан ўзини ўлдирмаслигини эслатиб ўтмоқчиман. Шундай бўлган тақдирдаям, очиғи, бир бехаёдан жамият фориғ бўлса бўлар. Қандай буюк шахслару яхши одамлар хам оламдан ўтиб кетяпти...Биомусорлар эса сероб!\nНегизимизни унутмайлик, ўзбекмиз, мусулмонмиз! Бу эса хаммасидан устун!\nБўлим: Baxs| Tanqid | Janjal | Чоп этди: Sayyod | Теглар: My5\n1 Javohirbek (09-Апр-2018 22:40)\nRAxmat maqola uchun. Avvalo O'zbek degan va sharq ayoli va qizi degan nomga dog tushurmaslik kerak. Demokratiya deb ayuhannos soladiganlar bexayolik bilan demokratiyani farqlab olishsa yaxshib o'lardi. Bugun o'pishganga indamasa ertaga xar balo ochiq sochiq bo'lib ketishi mumkin.4\n2 U Ali (10-Апр-2018 13:23)\nМаколага гап булиши мумкин эмас! Туппа тугри ёзилган. Хаммамиз бола чака боквоммиз ва катта кивоммиз. Бунака бузук иллатлардан Худони узи асрасин!!!


Роналду 2010 йилдан буён илк бор бир йилда 50та гол ура олмади\n29 декабрь, 2018, 20:25\nБунақаси сўнгги 8 йилда илк бор содир бўлди.\nТуриннинг “Ювентус” клуби форварди Криштиану Роналду жорий календар йилида 50та гол уришни уддалай олмади. У 2018 йил ҳисобида рақиблари дарвозасига жами 49та гол киритди. Бу борада унинг “Реал”, “Ювентус” ва Португалия терма жамоаси сафида урган голлари ҳисобланади.\nB/R Football нашри тарқатган хабарга кўра 33 ёшли футболчи 2010 йилдан буён илк бор бир йилда 50тадан кам гол урди. Қайд этиш лозимки Роналду 2011 йилда 60та, 2012 йилда 63та, 2013 йилда 69та, 2014 йилда 61та, 2015 йилда 57та, 2016 йилда 55та, 2017 йилда эса 53та гол урган.\n33 ёшини хам инобатга олиш керакда


БПТ ҳудуддаги муаммоларни ҳал қилмоқда | "Адолат" СДП\nПартия дастурий мақсадлари ижроси учун курашувчи, электорат манфаатларига фидойилик билан хизмат қилувчи қуйи бўғин — БПТларнинг фаолиятини самарали ташкил этишга эришиш сиёсий куч фаолиятида ҳал қилувчи аҳамият касб этади.\nЎзбекистон “Адолат” СДП Самарқанд вилоят Кенгаши таркибида партиявий ишларда ибрат кўрсатаётган бошланғич партия ташкилотларининг борлиги шаҳар ва туманларда партиямизга бўлган ишончни янада оширмоқда.\nСамарқанд шаҳридаги “Қуйи Хўжа Саҳат” маҳалла фуқаролари йиғини қошидаги Ўзбекистон “Адолат” СДПнинг бошланғич партия ташкилоти ана шундай фаол тузилмалардан бири саналади. Депутат Ахмаджон Маматов ташаббуси билан ташкил этилган ушбу қуйи бўғин вакилллари ҳар бир ишда ташаббускор, “Бошланғич партия ташкилотининг вазифаси шу ҳудудда мавжуд муаммолар ҳал этилишига ўз ҳиссасини қўшиш” деган фикрни ўзларига шиор қилиб олган. Бу фикр уларнинг амалий ишларида ҳам акс этмоқда.\nҲудудда кам таъминланган оилалардаги хотин-қизлар ва ёшларнинг бандлигини таъминлаш, маҳаллаларда соғлом ижтимоий-маънавий муҳитни барқарорлаштириш масалалари БПТ аъзоларининг диққат марказида. Партиянинг “Саломатлик йўлида бирлашайлик” лойиҳаси доирасида бошланғич ташкилот фаолларининг ташаббуси билан доимий равишда тиббий кўриклар ташкил этиш йўлга қўйилган. Бундан ташқари БПТ қошидаги “Адолат” қабулхонаси ташкил этилган бўлиб, ҳар бир мурожаат эътиборда. Тадбиркорлик фаолияти билан шуғулланиш истагида бўлганлар, иш излаб юрганлар, соғлигини тиклаб олиш мақсадида ёки бошқа ижтимоий соҳаларда қилинган мурожаатларнинг барчасига ижобий ечим топиш йўлида депутат билан ҳамкорликда иш олиб боради.\nХусусан, фуқароларнинг ижтимоий масалаларга доир мурожаати БПТ ёрдамида мутасадди ташкилотлар ва мансабдор шахслар, партия депутатига етказилди. Депутат Аҳмаджон Маматовнинг бу йўлдаги ҳокимият органларига қилган мурожаатлари қаноатлантирилиб, пандемия даврига қарамасдан, ҳукуматимиз раҳбарияти ва вилоят ҳокимлигининг ғамхўрликлари билан мактаб қурилиши учун пул маблағлари ажратилиб, Самарқанд шаҳар 71-мактабда жами 770 ўринли мактабни барпо этиш ишлари олиб борилмоқда.\nШу ўринда қайд этиш лозимки, партия тизимида “Адолат — қонун устуворлигида” лойиҳаси доирасида ҳар ҳафтанинг чоршанба куни маҳаллаларда ўтказилаётган “Муаммо билан юзма-юз” кунлари БПТ ишида ҳам яхши самара бермоқда. Хусусан, “Қуйи Хўжа Саҳат” маҳалласида яшовчи Шаҳло Каримова ва Дилрабо Ғаниеваларга тикувчилик фаолиятини йўлга қўйишлари учун тикув машиналари билан таъминланишида БПТ аъзоларининг ҳиссаси бор.\n-Ушбу пандемия даври бизни янада жипслаштирди. Биргаликда ҳаракат қилишга ундади. Маҳаллада кимдир моддий ёрдамга муҳтожми, кимгадир кўмак керакми барча бир ёқадан бош чиқариб, кўмак қўлини узатиш одатга айланди – дейди БПТ раиси, тадбиркор Рустам Якубов. – Сафимиздаги кўнгиллилар 40 га яқин оилани пандемия даврида озиқ-овқат маҳсулотлари билан таъминланишига ҳисса қўшишди. Зуҳра Ғуломмирзаева каби фаол сафдошларимиз ташаббуси билан маҳалла қошида тикув тўгараги ташкил этилиб, устоз шогирд анъанасига кўра 6 та қизнинг бандлигини таъминлашга эришдик.\nАлбатта, халқимизда “Бирлашган ўзар” деган ибратли мақол бежиз айтилмаган. Аниқ ва эзгу мақсадлари сари дадил қадам ташлаётган ушбу бошланғич партия ташкилоти сиёсий кучнинг муҳим тузилмаси сифатида электорат ишончига сазовор бўлишга астойдил интилаётганлиги албатта қувонарли. Бу эса уларнинг фаолиятда ўз самарасини беришига амин бўлдик.


Кўп квартирали уйдаги турар жой мулкдорлари 5 та уйни бирлаштирган УМШ таркибидан чиқиб, ўз уйлари базасида мустақил ташкилотни тузмоқчи бўлишди. Лекин ўз УМШларини рўйхатдан ўтказишга улгурмадилар. Шу вақт оралиғида аҳолини бошқарувчи ташкилот билан шартномалар тузишга тарғиботлар бошланиб кетди. Мулкдорлар бошқарув усулини танлашда иккиланиб қолишди. Айримлар олдингидек УМШ ташкил этишни таклиф қилишди. Бошқалар хизмат кўрсатувчи ташкилот билан шартнома тузишга ён босишди. Учинчи тараф эса юридик шахсни ташкил этмаган ҳолда мулкдорларнинг бевосита жамоавий бошқарувини олға суришди. Орадан қарийб уч ой ўтди, лекин қўшнилар ягона тўхтамга келганларича йўқ. Уй бошқарувсиз қолди.\nБундай вазиятни қонунчилик қандай тартибга солади?\n– Вазиятга умумий ёндашув қуйидагича: кўп квартирали уй-жой фонди (ККУФ) бошқарувсиз қола олмайди. Қонунчилик мулкдорларга умумий мол-мулкни бошқаришнинг учта усулидан бирини танлаш ҳуқуқини беради: УМШ ёрдамида, юридик шахс – бошқарувчи ташкилот (БТ) ёки жисмоний шахс (якка тартибдаги тадбиркор), бевосита жойлар мулкдорлари томонидан бошқариш. Уйда яшовчилар иложи борича тезроқ ККУни бошқариш усулини танлашлари лозим, акс ҳолда бу ишни уларнинг ўрнига бошқалар амалга оширади.\n«Кўп квартирали уйларни бошқариш тўғрисида»ги Қонунда янги қурилаётган жойларда бошқарув усули тўғрисидаги қарор ўз вақтида қабул қилинмаган тақдирда юз бериши мумкин бўлган оқибатлар назарда тутилган. Бу меъёрни иккиламчи уй-жой фондига нисбатан ҳам бемалол татбиқ этса бўлади.\nЖойларнинг мулкдорлари ККУ фойдаланишга қабул қилинган кундан эътиборан 3 ой муддатда умумий йиғилишда ККУни бошқариш усули тўғрисида қарор қабул қилиши шарт.\nККУни бошқариш усулини танлаш тўғрисида белгиланган муддатда жойларнинг мулкдорлари ўртасида келишувга эришилмаган тақдирда Уй-жой коммунал хизмат кўрсатиш вазирлигининг ҳудудий бўлинмаси 3 ойлик муддатда ККУни бошқариш органи вазифаларини амалга оширувчи бошқарув ташкилотини ёки бошқарувчини белгилайди.\nАгар ушбу муддат мобайнида жойларнинг мулкдорлари томонидан ККУни бошқариш усули тўғрисидаги масала ҳал этилмаган бўлса ёки уйни бошқариш усулини танлаш тўғрисида қабул қилинган қарор амалга оширилмаган бўлса, Уй-жой-коммунал хизмат кўрсатиш вазирлигининг ҳудудий бўлинмаси ККУни бошқариш учун бошқарувчи ташкилотни ёки бошқарувчини танлаш бўйича очиқ танлов ўтказади.\nККУни бошқариш усули умумий йиғилишнинг қарори асосида исталган вақтда ўзгартирилиши мумкин. Умумий йиғилишнинг бошқарув усулини танлаш тўғрисидаги қарори мазкур кўп квартирали уйдаги барча жойларнинг мулкдорлари учун мажбурийдир («Кўп квартирали уйларни бошқариш тўғрисида»ги Қонуннинг 22-м.).